TV Cink • Redakcija TV Cink • 4. novembar 2021. • 16:52 •\nČlanovi udruženja i ekološki aktivisti iz Vršca, Kovina, Bele Crkve, Novog Kneževca, Mokrina i Novog Bečeja okupljeni u mrežu ekoloških organizacija pod Banatska platforma učestvovali su na trodnevnom seminaru pod nazivom „Idejna utemeljenost ekološki svesnog delovanja“. Kako je rekla koordinatorka projekta, pravo je vreme da se osvrnemo i vratimo korak unazad, da se podsetimo koje su to stvari zbog kojih uopšte ulazimo u zaštitu životne sredine, te je upravo jedan od ciljeva projekta da dodatno motiviše ekološka udruženja.\nU tri dana, koliko je seminar trajao, učesnici su imali priliku da prisustvuju predavanjima na temu koja se tiču idejnog utemeljenja, rodne ravnopravnosti i neformalnog obrazovanja u oblasti zaštite životne sredine. Pored toga, održane su i dve umetničke radionice koje su poslužile da se učesnici na kreativan način povežu sa prirodom, i to kroz radionicu oblikovanja gline i muzičku radionicu udaraljki gde su kao instrumenti poslužili stari i odbačeni predmeti iz svakodnevne uptrebe. Učesnici su na ovaj način\nBanatska platforma oformljena je 2015. godine sa ciljem da umreži organizacije iz svake banatske opštine u platformu koja služi kao mehanizam koji prati predpristupne pregovore sa Evropskom unijom, a poseban je akcenat na oblasti koje se tiču zaštite životne sredine, poljoprivrede, veterine i ispravnost hrane kao oblasti najvažnijih za područje Banata.\nNosilac projekta je ekološko udruženje „Avalon“ iz Vršca, u okviru programa EKO-SISTEM koji realizuju Mladi istraživači Srbije, a podržava Švedska. Partneri na projektu su Ekološko udruženje „Aurora“ iz Bele Crkve, Eko centar Tisa iz Novog Kneževca i Eko Zona iz Kovina. Projekat je usmeren ka ekološkim aktivistima na području Banata, i planirano je održavanje još dva trodnevna seminara na području srednjeg i južnog Banata.


RTS :: Sarkozi osuđen na tri godine zatvora, dve uslovno, zbog korupcije\nSvet Sarkozi osuđen na tri godine zatvora, dve uslovno, zbog korupcije\nponedeljak, 01. mar 2021, 14:40 -> 15:37\nZbog korupcije i zloupotrebe položaja bivši francuski predsednik Nikola Sarkozi danas je prvostepeno osuđen na tri godine zatvora, od kojih dve godine uslovno.\nTu odluku je doneo pariski Krivični sud, a zajedno sa Sarkozijem osuđeni su i Tjeri Hercog i Žilber Aziber iz Kasacionog suda, prenosi francuski Figaro.\nSarkozi se sumnjiči da je uz pomoć svog pravnog savetnika 2014. godine pokušao da sazna detalje iz istrage o svojoj predsedničkoj kampanji, a zauzvrat je nudio pomoć za sticanje funkcije u Monaku.\nIstraga o finansiranju kampanje pokrenuta je protiv Sarkozija zbog navoda da je 2007. godine, tokom predsedničke kampanje prihvatio nelegalne isplate od naslednice kompanije "Loreal" Lilijan Betankur.\nZa aferu se saznalo na osnovu prisluškivanja Sarkozija i njegovog advokata Tjerija Hercoga, nakon što je Sarkozi napustio Jelisejsku palatu, a zbog druge afere – da je Libija finansirala njegovu kampanju.\nKako se navodi, on ima rok od deset dana da podnese žalbu na presudu.\nSarkozi, koji se nakon završenog mandata politički penzionisao, još je uticajan među konzervativcima. On je drugi francuski predsednik u modernoj istoriji, posle Žaka Širaka, koji je osuđen za korupciju.


KRAJ NA STARTU Danilovićeva ubedljivo izgubila u Budimpešti\nOlga Danilović nikako da pobedi na VTA turu u 2019. godini. Novi poraz mlada Srpkinja doživela je na startu turnira u Budimpešti.\nOd Danilovićeve je bila bolja 140. teniserka sveta Poljakinja Iga Svjatek sa 6:3, 6:0. Inače, ista igračica je Olgu već pobedila ove godine, u kvalifikacijama za Australijan open.\nOlga, inače 114. igračica na planeti, za samo 65 minuta je morala da pruži ruku boljoj od sebe i tako potpiše i četvrti poraz na Turu u 2019. Pre toga je gubila u Brizbejnu, Melburnu, Sankt Peterburgu i sada u Budimpešti. Podsetimo, Danilovićeva je pre desetak dana prekinula tromesečnu saradnju sa trenerom Petrom Popovićem.


Više hiljada nevakcinisanih suspendovano ili otpušteno sa posla : GPMaljevac.COM\nViše hiljada nevakcinisanih suspendovano ili otpušteno sa posla\nPoslodavci u Kanadi otpuštaju ili suspenduju bez plate više hiljada radnika koji odbijaju da se vakcinišu protiv Covid 19, čime izazivaju dodatne probleme na tržištu rada gdje već postoji nedostatak radne snage.\nCentralni dio predizborne kampanje kanadskog premijera Justin Trudo pred izbore u septembru bila je najava suspenzije nevakcinisanih radnika, kako u državnom, tako i u privatnom sektoru.\nObavezna vakcinacija je među najstrožim za radnike saveznih službi administracija je proširila i na druge oblasti kako bi obuhvatila aerodrome, te putnike vazdušnog i željezničkog saobraćaja.\nŠirom Kanade ova regulativa se primjenjuje u bankama, bolnicama, osiguravajućim kompanijama, školskim odborima, policiji i pojedinim provincijskim administracijama.\nNevakcinisani radnici su pokušali da potraže pomoć od sindikalnih advokata.\nAviokompanije “Air Kanada” i “WestJet” sa posla su suspendovale više stotina nevakcinisanih radnika, slično je postupio i javni prevoz u Torontu.\nPoslodavci prihvataju da izuzetak od vakcinacije budu osobe sa veoma striktnim vjerskim uvjerenjima ili određenim medicinskim problemima.\nTržište rada će biti pod dodatnim pritiskom od 15. novembra kada će oko 20.000 nevakcinisanih radnika saveznih službi biti na neplaćenom odsustvu.\nAnalitičari navode da bi sindikati mogli da ostvare određeni uspjeh u suprostavljanju obaveznoj vakcinaciji za osobe koje rade od kuće i ne dolaze u kontakt sa drugima.\nTags: Air KanadaCovid 19KanadaOtpuštanjeSuspenzija


Naslovna/Politika/Zbog Krunićevog ubistva Narodna skupština zakazala vanrednu sjednicu Kolegija\nBANJALUKA – Narodna skupština RS održaće vanredni Kolegij kako bi se skupština odredila o trostrukom ubistvom u Banjaluci i ubistvu policajca u Prijedoru, nakon što su se o tome usaglasile sve stranke koje djeluju u parlamentu.\nPerica Bundalo, šef Kluba PDP-a, prvi se javio za riječ i predložio da se nastavak skupštine ili odgodi do sutra ili da se tačke o policiji i javnom redu i miru povuku danas s dnevnog reda, a da se nastavi raditi na drugim tačkama.\nRekao je da PDP snažno osuđuje trostruko ubistvo i poziva policiju da se počinioci privedu pravdi.\nMiladin Stanić, šef Kluba SDS-a, je rekao da je ubistvo pokazalo da se situacija otela kontroli Ministarstvu unutrašnjih poslova, i zatražio da vrh MUP-a podnese ostavku.\nStanić je zaprijetio da će poslanici te stranke napustiti zasjedanje ako se ne zakaže kolegij, a predložio je da se zakaže posebna sjednica s temom bezbjednosti, kako bi NS RS zauzela stavove.\nStanić je rekao da su nedavna dešavanja pokazala da policija ne radi dobro, i da je činjenica da mnoga ubistva koja su se desila nisu rasvijetljena.\nDragan Čavić, predsjednik NDP-a, je rekao da je Slaviša Krunić, koji je sinoć ubijen u Banjaluci bio njegov blizak prijatelj i saborac, te da podržava održavanje sjednice Kolegija.\n“Najmanje što je potrebno da se desi je da se ovaj slučaj organizovanog ubistva i terorističkog čina otrkije i rasvijetli. U interesu javnosti je da se ovo do kraja raščisti”, rekao je on.\nIgor Žunić, šef Kluba SNSD-a, podržao je održavanje kolegija, ali je apelovao da se ovo ubistvo ne koristi u političke svrhe, već da se učini sve što je potrebno da se ovo ubistvo riješi.\nBanjaluka MUP Narodna skupština Narodna skupština RS Nastavak NDP NS RS PDP Perica Bundalo Policija Poslanici SDS SNSD Stranke ubistvo\nPDP: Tražićemo spisak fondova koji su kupili obveznice Vlade Srpske


Beogradska berza: Akcije Komercijalne na najvišem nivou od septembra 2015. | Gde Investirati\nBeogradska berza je u sredu zabeležila jedan od najslabijih prometa u tekućoj godini. Ukupna realizacija u trgovanju iznosila je svega 6,4 miliona RSD (52 hiljada EUR), dok je indeks Belex15 ojačao 0,3% na 732,8 poena.\nNajprometnija akcija i ujedno jedina hartija sa prometom većim od 1 milion RSD bila je Naftna industrija Srbije (NIIS). NIS je registrovao promet od 1,4 miliona RSD po prosečnoj ceni od 742 RSD, što je 0,3% slabije u odnosu na juče. Premda je ova akcija nakon objave odličnih rezultata za prvi kvartal skočila preko 2% do nivoa od 760 RSD, potom je upala u apatiju celog tržišta, registrovavši pad četiri dana zaredom.\nAerodrom “Nikola Tesla” (AERO) blago se spustio na 1.302 RSD uz promet od 0,9 miliona RSD, dok je Energoprojekt holding (ENHL), nakon jučerašnjeg velikog prometa, porastao 1,1% na 1.464 RSD uz realizaciju od 0,3 miliona RSD. Redovna skupština akcionara ove kompanije zakazana je za 8. jun, a njenim približavanjem rastu tenzije između aktuelne uprave i njoj suprotstavljenog najvećeg akcionara posle države, firme Napred Razvoj.\nBečejski Sojaprotein (SJPT) pao je danas dodatnih 1,4% na 499 RSD, nakon jučerašnje negativne korekcije od 1,4%. Ova kompanija je zabeležila u prvom kvartalu negativan finansijski rezultat, uz pad prihoda i proizvodnje.\nKomercijalna banka (KMBN) je bila dobitnik dana sa skokom od 1,6% na 1.879 RSD i uz promet od 0,5 miliona RSD. Komercijalna je danas zabeležila najveću cenu na zatvaranju još od septembra 2015. godine.\nPosle dužeg vremena solidan promet od 0,6 miliona RSD po nepromenjenoj ceni do 60 RSD registrovao je Tigar (TIGR), dok je Impol Seval (IMPL) blago porastao na 3.285 RSD uz realizaciju od 0,4 miliona RSD.\nPrevious Bespovratna sredstva za preradu voća, povrća, grožđa, proizvodnju vina i jakih alkoholnih pića\nNext Posao za 130 radnika u vojnim bolnicama u Beogradu, Nišu i Novom Sadu\nBeogradska berza: AIK lider među gubitnicima, ukrštanje indeksa\nPočetak trgovačke sedmice obeležilo je mešovito kretanje berzanskih indeksa uz neveliki promet. Ukupna realizacija u trgovanju iznosila je 8,5 miliona RSD (68,9 hiljada EUR), dok je indeks Belex15 zabeležio blagi\nEvro u ponedeljak 120,2177 dinara\nDinar će u ponedeljak, 10. jula, ojačati 0,1 odsto prema evru u odnosu na danas i zvanični srednji devizni kurs biće 120,2177 dinara za jedan evro, što će biti najviša


Favoriti su poznati ali sve je otvoreno – Radio Sport\nNovak: Rafa i Rodžer favoriti, ali sve je otvoreno\n“Njih dvojica, Rafa i Rodžer su favoriti, pogotovo imajući u vidu nastupe u prošloj godini i činjenicu da su ovde u Australiji već igrali u finalima. Oni su definitivno dva najveća favorita na koje treba obratiti pažnju, ali je sve i dalje otvoreno”, kaže Novak.\n“Nik Kirjos se nalazi u sjajnoj formi, on je ljubimac domaće publike, a Australijanci uvek dobijaju odličnu podršku ovde. Tanasi Kokinakis je takođe dobar igrač. Sve je moguće, ipak je ovo Grend Slem… Svaki igrač daće sve od sebe, celo srce i svu energiju. Što se mene tiče, ja se i dalje nadam poboljšanju određenih aspekata u igri pre starta takmičenja i nadam se da ću biti sto odsto spreman“, zaključio je Novak.


Izraelci mirno posmatraju sukob njihove vojske i Palestinaca\nApril 7, 2018 - 10:55 AM Kod vijesti : 888406 Izvor : vijesti.ba/ ABNA Link:\nAgencija Reuters je objavila fotografije koje prikazuju stanovnike Izraela dok mirno posmatraju sukob njihove vojske sa Palestincima.\nABNA: U napadu izraelskih vojnika na demonstrante, koji su na granici Pojasa Gaze i Izraela održavali mirne proteste pod nazivom "Veliki marš za povratak", u petak je poginulo sedam Palestinaca, među njima i jedan maloljetnik.\nU saopćenju Ministarstva zdravstva Palestine se navodi da su smrtno stradali Sidki Ferej (45), Ibrahim el-Ir (20), Husein Madi (16), Mejdi Sabbat (38), Osame Kadih (38), Musa Salih (33) i Muhammed Rabia (30).\nIz palestinskog Crvenog polumjeseca su također, saopćili da je u napadima izraelskih vojnika na demonstrante u petak ranjeno 446 osoba, od čega 218 bojevom municijom.\nBroj poginulih Palestinaca od prošlog petka, kada su počele demonstracije, porastao je na 29.\nUprkos prijetnjama izraleskih vlasti, mirni protesti Palestinaca su nastavljeni i u petak.\nPodsjećamo, hiljade Palestinaca na granici Gaze od petka mirno protestira i obilježava Dan zemlje kako bi se prisjetili 30. marta 1976. godine kada je Izrael od njih oduzeo na hiljade hektara zemljišta.\nDan zemlje se obilježava u Palestini od 1976. godine i to je, na neki način, simbol otpora Palestinaca kako bi dobili nazad svoju zemlju, a ujedno i ukazali na odgovornost međunarodne zajednice za zaštitu prava palestinskog naroda, osnivanje nezavisne države Palestine i povratak palestinskih izbjeglica u domovinu.\nPalestinci su u petak na granici Gaze počeli mirni marš velikog povratka koji će različitim manifestacijama trajati šest sedmica.


U Ukrajini sve gore, ljudi napuštaju domove i beže\nVesti\t21.08.2014 09:02\nPrema poslednjim procenama, unutar Ukrajine raseljeno je 190.000 ljudi. Ljudi napuštaju domove i beže u druge regione zemlje ili Rusiju\nZbog sukoba na istoku Ukrajine, domove je napustilo najmanje 415.800 ljudi i prebeglo u druge regione u zemlji ili u Rusiju, saopšteno je iz Visokog komesarijata UN za izbeglice.\n"Prema poslednjim procenama, unutar Ukrajine raseljeno je 190.000 ljudi", izjavila je za AFP portparol ove organizacije Arijana Rumeri.\nOna je dodala da je broj raseljenih možda i veći jer ne postoji centralni sistem za registraciju, a i zato što neki ljudi ne žele da se prijave.\nPrema podacima Komesarijata, 197.400 ljudi je prešlo u Rusiju od kojih je 78.000 zatražilo status izbjeglica, 14.600 je u Poljskoj, a 13.883 u Beelorusiji.\nU izveštaju od 5. avgusta 117.000 ljudi je raseljeno u Ukrajini, a 168.000 u Rusiji.\nU četvoromesečnim sukobima na jugoistoku Ukrajine poginulo je više od 2.000.\nSvetska zdravstvena organizacija navela je da je više od 5.000 ranjeno, 15 bolnica oštećeno, a 20 zdravstvenih ustanova zatvoreno.\nSukobi na istoku Ukrajine intenzivirani su poslednjih nekoliko dana, a samo u regionu Donjecka je u poslednja 24 časa stradalo 40 civila.


Dr VAIS estetik centar, dermatološki centar, dermatologija, presađvianje kose, urasli nokti, bradavice, kurje oči... - Dr VAIS na 2. Antiage kongresu Udruženja dermatovenerologa Crne Gore sa međunarodnim učešćem\nDr VAIS na 2. Antiage kongresu Udruženja dermatovenerologa Crne Gore sa međunarodnim učešćem\n01 - 04.06 2017. godine u hotelu Mediteran u Bečićima, održan je drugi antiejdžing kongres, u organizaciji Udruženja dermatovenerologa Crne Gore. Na kongresu su učestvovali internacionalni predavači koji su prezentovali radove iz svoje prakse na polju estetske medicine.\nPredavanja o upotrebi botulin toksina u estetskoj medicini, podmlađivanju šake i peroorbitalne regije filerima, kao i predavanja o značaju holističkog pristupa pacijentu u proceni intenziteta estetskih korekcija, privukla su veliki broj slušalaca.\nPrezentovani su i radovi o uvek aktuelnim tehnikama i prednostima sklerozacije u rešavanju proširenih vena. Usledila su predavanja vezana za upotrebu filera na različitim regijama lica i tela, kao i tehnike aplikacije istih. Brojni predstavnici farmaceutskih kuća prezentovali su najnovije kozmetičke preparate za zaštitu kože od Sunca. Internacionalni instruktori su na radionicama, prezentovali tehnike aplikacija inovativnih formulacija hijaluronske kiseline i njihove praktične primene, uživo na modelima.\nDr Aneta Kajstorovska, je, ispred Dr VAIS centra prezentovala rad i iskustvo sa protezama za nokte, kao inovativnu metodu za korekciju svih oblika deformiteta nokatnih ploča. Predavanje je izazvalo veliko interesovanje i pažnju svih prisutnih.


Junker: Erdogan „dvaput da razmisli“ o sporazumu sa EU – NovostiDana.rs\nPARIZ – Predsednik Evropske komisije Žan-Klod Junker poručio je danas turskom predsedniku Redžepu Tajipu Erdoganu da „dvaput razmisli“ pre nego što okrene leđa sporazumu sa Evropskom unijom o smanjenju priliva izbeglica.\n„Erdogan treba dvaput da razmisli pre nego što kaže, kako pojedini njegovi ministri tvrde, da sporazum nije moguć“, rekao je Junker dan nakon što je turski ministar spoljnih poslova Mevlut Čavušoglu upozorio da će Turska napustiti sporazum sa EU ukoliko njeni državljani ne dobiju viznu liberalizaciju.\nJunker je ocenio da ukoliko Turska odustane od sporazuma, Erdogan će morati da objasni „mladim Turcima, biznismenima, novinarima i drugim građanima“ zašto će imati poteškoće da napuste tursku teritoriju, prenosi AFP.\n„Turski predsednik će, takođe, morati da objasni da je on razlog zbog kojeg Turci ne mogu slobodno da putuju u Evropu“, naglasio je on.\nOn je dodao da je sporazum o izbeglicama postignut posle „dugih dana i dugih noći“ i poručio da bi Turska trebalo da teži ispunjavanju svih 72 uslova, koje EU zahteva u zamenu za viznu liberalizaciju.\n„Računamo da će Turska ispunuti ove uslove, uključujući novi zakon o borbi protiv terorizma u skladu sa evropskom definicijom terorizma“, rekao je on.


KRIVOKAPIĆ O TEMELJNOM UGOVORU SA SPC: Spremni smo za potpisivanje u najkraćem roku\nAutor: Glas javnosti 26.01.2022. u 14:16\nNa današnjoj sednici Vlada Crne Gore usvojila je informaciju i iskazala sremnost da u najkraćem mogućem roku potpiše Temeljni ugovor sa SPC.\n- Ovaj proces je prošao kroz nekoliko faza usaglašavanja i iz ugla Vlade je potpuno spreman za potpisivanje - naglaio je Krivokapi, a preneo Sputnjik.\nTemeljni ugovor između SPC i Crne Gore bio je spreman za potpisivanje krajem maja prošle godine, ali je Krivokapić tada od toga odustao, da bi se nakon toga u već usglašen ugovor sa crnogorske strane unele određene izmene.\nspc zdravko krivokapićvlada crne goretemeljni ugovor\nABAZOVIĆA NE DOTIČE SMENA: Rade to jer su nemoćni, sa vladom će sve biti gotovo 4. februara\nZDRAVKO KRIVOKAPIĆ: Poremetili smo šverc droge i oružja, Milo je glavni MOĆNIK koji bi da sruši vladu\nOSKRNAVLJEN HRAM VAZNESENJA GOSPODNJEG: Sramni ćirilični grafit osvanuo na crkvi u Podgorici


Grad Novi Pazar - Štab za vanredne situacije: Grad spremno dočekuje zimu\nŠtab za vanredne situacije: Grad spremno dočekuje zimu\nŠtab za vanredne situacije grada Novog Pazara intenzivno radi na terenu. Na redovnoj sednici Štaba konstatovano je da je sve spremno za početak zimske sezone.\n„Sva javna preduzeća znaju svoja zaduženja u pogledu delovanja na terenu tako da ne očekujemo probleme u uslovima formiranja snežnog pokrivača“, kazao je rukovodilac Odeljenja za postupanje u vanrednim situacijama i poslove odbrane Naser Crnovršanin.\nŠtab je doneo i preporuku Gradskom veću da u narednoj godini odvoji sredstva u iznosu od pet miliona dinara za potrebe čišćenja antierozivnih brana, koje grad Novi Pazar štite od poplava, kao i za čišćenje neuređenih korita.\n„Ove godine smo utrošili tri miliona dinara što je nedovoljno imajući u vidu činjenicu da je Novi Pazar veliki grad i da je pročišćavanje i produbljivanje rečnih korita ozbiljan i zahtevan posao, u cilju preventivnog delovanja od poplava i štete koju one mogu da izazovu“, kazao je Crnovršanin.\nZaključkom štaba kontatovano je da će most na Jaliji biti uklonjen, nakon što se definišu određena tehnička rešenja, koja se prema rečima rukovodioca Odeljenja za postupanje u vanrednim situacijama i poslove odbrane, tiču izmeštanja.\nNa sednici je u skladu sa vremenskim prilikama koje su karakteristične za ovo doba godine, doneta odluka o povećanju rezervi vreća za potrebe odbrane od poplava, što kako je kazao Crnovršanin, spada u redovnu meru u zimskom periodu.\nŠtab za vanredne situacije doneo je i odluku o pristupanju sanaciji klizišta u ulici Emina Hadžovića, u novopazarskom naselju Šestovo.


Hamzabegović: Vještačenje bankovnih računa i mobilnih telefona optužene - Detektor\n30. Novembra 2021.15:57\nJelena Mičić, vještakinja SIPA-e iz Sektora za operativnu podršku i Odsjeka za operativno-tehnički nadzor i informatičku podršku, iznijela je nalaz i mišljenje vještačenja tri mobilna telefona koja su oduzeta od optužene Hamzabegović.\nMičić je pročitala nekoliko poruka sa prvog telefona optužene iz 2021. godine. Čitajući poruke sa drugog telefona, Mičić je kazala da se radi o mobilnom telefonu koji omogućava kriptovanu komunikaciju.\nPoruke sa trećeg telefona, koje je pročitala vještakinja Mičić, odnose se na period od 2014. do 2016. godine.\n“Ako te babo bude pitao sa čim sam otišla, avion”, pročitala je Mičić, između ostalih, poruku optužene iz 2015. godine sa korisnikom “Sin najbolji”.\nBranilac Zlatko Ibrišimović je kazao da se poruke sa prvog telefona optužene ne odnose na vremenski period iz optužnice. Osvrćući se na poruke sa drugog telefona, Ibrišimović je rekao da to nije njen telefon, nego od člana porodice domaćinstva.\n“Nesporno je da je optužena išla tamo”, kazao je Ibrišimović, komentarišući poruke sa trećeg telefona.\nStamena Jovičić, vještakinja ekonomske struke, iznijela je nalaz i mišljenje koji su u vezi sa prometom, odnosno prilivom i odlivom novčanih sredstava na dva bankovna računa optužene.\nNa upit branioca Ibrišimovića, Jovičić je kazala da se ne može izjasniti o porijeklu novca optužene te da novac nema veze sa drugim uplatama iz prethodnog perioda.\nOptužnica tereti Hamzabegović da je u periodu od 2013. do 2018. učestvovala u prikupljanju i pružanju finansijske pomoći za državljane BiH koji su boravili na stranim ratištima Sirije i Iraka, iako je znala da se navedene osobe bore na strani oružanih snaga takozvanog ISIL-a, uključujući “Jahbet al-Nusra”, “Al-Nusrah Front” i druge formacije, a koje su na temelju rezolucija Ujedinjenih nacija (UN) proglašene terorističkim organizacijama.\nPrema optužnici, Hamzabegović je u više navrata putovala u Siriju, znajući da se tamo nalazi njen suprug Muradif Hamzabegović, koji je zajedno s drugim državljanima BiH učestvovao u terorističkim aktivnostima, te da dobijeni novac koristi za finansiranje tih aktivnosti, u više navrata osiguravala je oko 230.000 konvertibilnih maraka (KM) putem transakcijskih računa u valutama EURO, KM i CHF, koje je predavala suprugu.\nZaštićeni svjedok, koji je svjedočio iz druge prostorije uz distorziju slike i glasa, ispričao je da je u Siriju otišao krajem 2013. godine, kada je prvi put vidio “Hamzibega”, koji je njega i još dvije osobe dočekao na granici Turske i Sirije.\n“Tu je imao svoj kombi koji je došao po nas. Odlazimo u Azaz, bili smo jednu noć kod Hamzibega. Sutradan sam otišao dalje”, kazao je zaštićeni svjedok i naveo da “Hamzibega” više nije vidio, ali da je kasnije čuo da je on sa Nusretom Imamovićem napustio Azaz.\nPosvjedočio je da se sjeća da je prepoznao “Hamzibega” kada mu je predočena fotografija u SIPA-i.\nNa upit branioca Ibrišimovića, svjedok je kazao da ne poznaje “Hamzibegovu” suprugu.\nNa današnjem suđenju iskaz je dao i zaštićeni svjedok čiji se sadržaj zbog zaštitnih mjera ne smije objaviti u medijima.\nNaredno suđenje je zakazano za 13. decembar, kada bi Tužilaštvo trebalo iznijeti materijalne dokaze, a Odbrana jedan materijalni dokaz kao i saslušanje optužene u svojstvu svjedoka.


Vijeće za zaštitu vitalnog interesa Ustavnog suda Republike Srpske (RS) utvrdilo je danas da Zakonom o Danu RS-a, koji je Narodna skupština izglasala na sjednici 25. oktobra, nije povrijeđen vitalni nacionalni interes bošnjačkog naroda.\nKlub delegata bošnjačkog naroda u Vijeću naroda RS-a podnio je tom vijeću zahtjev za utvrđivanje povrede vitalnog nacionalnog interesa bošnjačkog naroda u vezi s navedenim zakonom.\nIstakli su, pored ostalog, da sadržaj osporenog zakona predstavlja povredu vitalnog nacionalnog interesa bošnjačkog naroda, te da su njime povrijeđena ljudska prava i osnovne slobode propisane Ustavom.\nTa tvrdnja se obrazlaže činjenicom da se Dan RS-a obilježava i praznuje 9. januara, što je neprihvatljivo za bošnjački narod, jer se na taj način krše prava Bošnjaka, kao konstitutivnog naroda, da budu jednakopravni i jednako tretirani u smislu promoviranja kulture, tradicije, vjere i kultrunog naslijeđa.\nStoga, tako propisan Dan RS-a, navodi se u zahtjevu Kluba delegata bošnjačkog naroda, ne odražava identitet bošnjačkog naroda, već samo srpskog, koji se zbog toga nalazi u povlaštenom položaju.\nU zahtjevu se dalje ukazuje na Odluku Ustavnog suda Bosne i Hercegovine kojom je utvrđena neustavnost odredbe o 9. januaru kao Danu Republike, zbog čega taj datum nije prihvatljiv kao Dan Republike Srpske.\nPolazeći od odredaba Ustava Republike Srpske, uzimajući u obzir navode Kluba delegata bošnjačkog naroda i Narodne skupštine, Vijeće Ustavnog suda RS-a je odlučilo da Zakonom o Danu RS-a nisu povrijeđena prava iz okvira zaštite vitalnog nacionalnog interesa konstitutivnog bošnjačkog naroda.\nVijeće je, naime, ocijenilo da iz sadržaja osporenog Zakona ne proizlazi da on diskriminiše ili dovodi u podređeni položaj bilo koji konstitutivni narod u Republici Srpskoj u pravu na uživanje garancija iz kruga vitalnih nacionalnih interesa definiranim Ustavom RS-a.\nSadržaj tog zakona, prema ocjeni Vijeća Ustavnog suda RS-a, ne sadrži vjerske, niti nacionalne elemente koji bi mogli dovesti do eventualne dominacije konstitutivnog srpskog naroda u promoviranju kulture, tradicije ili vjere, kako to smatra Klub delegata bošnjačkog naroda.\n- Naprotiv, Zakonom je propisano da se Dan Republike obilježava i praznuje kao sekularni praznik, što znači da nema religijskih, ni nacionalnih dimenzija, već da podjednako tretira sve građane. Zbog toga, Vijeće smatra da nema uporište stav podnosioca zahtjeva da se ovaj praznik odnosi samo na srpski narod – saopćeno je iz Ustavnog suda RS-a.\nU obrazloženju o povredi vitalnog nacionalnog interesa iznose se, po ocjeni Vijeća, u znatnoj mjeri politički stavovi, a nedostaje pravna argumentacija u svjetlu ustavnih garancija o zaštiti vitalnog nacionalnog interesa.\nVijeće ukazuje na to da zahtjev za zaštitu vitalnog interesa Vijeće može ocjenjivati samo u odnosu na odredbe Ustava RS-a kojima su definirani vitalni nacionalni interesi konstitutivnih naroda, kao i postupak pred ovim vijećem za njegovu zaštitu.


Erdogan izgubio Ankaru, borba za Istanbul do poslednjeg glasa – Borba\nErdogan izgubio Ankaru, borba za Istanbul do poslednjeg glasa\nPrema prvim rezultatima lokalnih izbora u Turskoj, u Ankari vodi kandidat opozicione Republikanske Narodne partije i nacionalističke Dobre stranke Mansur Javas.\nNa osnovu prebrojanih tri četvrtine glasova, Javas je osvojio 49,8 odsto glasova, odnosno dva odsto više od protivkandidata iz vladajuće partije Pravde i razvoja (AKP).\nŠto se tiče Istanbula, odigrala se neočekivana situacija. Naime, i kandidat vladajuće Partije pravde i razvoja (AKP) i turske opozicione Republikanske narodne partije proglasili su pobjedu u trci za mjesto gradonačelnika.\n– Pobijedili smo u Istanbulu – izjavio je kandidat vladajuće AKP Binali Jildirim, nekadašnji turski premijer.\nMeđutim, kandidat opozicione partije, Ekrem Imamoglu, je novinarima rekao da je “veoma jasno” da je njegova partija pobinedila u Istanbulu, najvećem gradu u Turskoj: “Znam da smo pobijedili, to je veoma jasno”.\nFrancuski predsjednik postavio tri nova ministra\nBorba otkriva: Srpski istražitelji locirali jednog od vođa “škaljaraca”!


Advokatska komora Srbije (AKS) pozvala je Poresku upravu da objavi iznos ukupnog prometa koji su ostvarile notarske kancelarije tokom dva i po meseca poslovanja, napominjući da podaci o iznosima uplaćenog PDV-a ne daju realnu sliku o stvarnim poreskim obavezama notara.\nU saopštenju AKS se takođe navodi da je podatak koji je savetnik direktora Poreske uprave izneo u medijima - da su notari u septembru na ime PDV-a platili 463.579 dinara, potpuno različit u odnosu na podatak koji je Poreska uprava dala 17. oktobra advokatima.\n"Prema tom podatku, notari u Srbiji su za prvi mesec delatnosti uplatili PDV od 9.544.442,93 dinara", navodi se u saopštenju AKS.\nIz iznosa uplaćenog PDV-a koje je Poreska uprava dostavila advokatima, može se zaključiti da su notari imali u proseku promet preko 13.000 evra mesečno što, kako se navodi, ne mora biti realna slika jer se radi o podatku utvrđenom na osnovu uplaćenog, a ne na osnovu prijavljenog PDV-a, a koji može biti i veći.\nPodatak, međutim, kako smatra AKS, jasno ukazuje da su netačne izjave o zaradi notara koja navodno nije veća od 1.500 evra mesečno.\nAKS je dalje ukazala da prihod u budžetu od PDV-a, za koji Poreska uprava navodi da su uplatili notari, zapravo nije trošak notara već trošak građana kojem se na iznos notarske usluge dodaje i PDV, što znači da su navedeni iznos PDV-a zapravo platili građani.\nAKS je naglasila da podatak koji je objavilo Srpsko advokatsko društvo, o odlivu više od 39.000.000 dinara mesečno od naplate taksi za overe, odnosi isključivo na sedam, od 67 osnovnih sudova u Srbiji (Drugi i Treći osnovni sud u Beogradu, Osnovni sudovi u Čačku, Ivanjici, Požarevcu, Jagodini i Sremskoj Mitrovici).\nTim podatkom nisu obuhvaćeni drugi veliki sudovi, poput Prvog osnovnog suda, koji je inače najveći osnovni sud u zemlji, ali i sudovi u Novom Sadu, Kragujevcu, Nišu, Šapcu, Subotici, Užicu i drugi.\nU saopštenju se napominje da je na današnjoj sednici Upravni odbor AKS doneo odluku da se organizuje protestno okupljanje advokata u četvrtak, 27. novembra ispred zgrade Vlade Republike Srbije, na kojem će govoriti predstavnici advokatskih komora i viđeni advokati.\nAKS je odlučila i da krene u prikupljanje 100.000 potpisa kako bi se građani Srbije na referendumu izjasnili o zakonu o javnom beležništvu i pitanjima koja su razlog za protest advokata.\nBeogradski advokati štrajkuju od 10. septembra, a kolege iz cele Srbije pridružile su im se 17. septembra.\nAdvokati zahtevaju izmenu Zakona o javnim beležnicima i pratećih zakona, koje advokatura smatra neustavnim.\nDrugi zahtev se odnosi na regulisanje paušalnog oporezivanja.


Humanitarna pomoć - Sputnjik Srbija\nVašington vrši pritisak na UN moleći za humanitarnu pomoć stanovnicima kampa Rukban u Siriji, koja potom odlazi na snabdevanje militanata, navodi se u zajedničkoj izjavi međuresorskih koordinacionih štabova Rusije i Sirije.\nRusija isporučila Karabahu najveću partiju humanitarne pomoći poslate železnicom\nU Nagorno-Karabah stiglo je 35 vagona sa humanitarnom pomoći iz Rusije, to je najveća partija tereta poslata železnicom, soapštilo je rusko Ministarstvo za vanredne situacije.\nFudbalski klub Partizan je pokrenuo akciju kojom namerava da prikupi humanitarnu pomoć za dečaka Dejana Radojčića.\nSredstva za lečenje dvogodišnje Anike Manić, koja boluje od retke i teške bolesti spinalne mišićne atrofije prikupljena su posle skoro tri meseca, objavljeno je na Fejsbuk stranici "Za Anikin dug i lep život".\nJerevan: Turska odbila da propusti avion sa humanitarnom pomoći u Jermeniju\nTurska je odbila da propusti kroz svoj vazdušni prostor avion iz SAD sa humanitarnom pomoći, namenjenoj žrtvama u sukobu u Nagorno-Karabahu, rekao je sekretar za pitanja dijaspore kabineta premijera Jermenije Zare Sinanjan.\nJermeni u Srbiji spremni da pruže pomoć matici\nJermenskoj nacionalnoj zajednici u Srbiji nije poznato da neko od njenih članova ima nameru da se priključi oružanim snagama Jermenije u ratu koji trenutno bukti u Nagorno Karabahu. Bilo kakvo učešće u oružanim konfliktima mora biti u skladu sa domaćim i međunarodnim zakonodavstvom. Milioni iz jermenske dijaspore spremni za maticu.\nSavet bezbednosti UN ponovo nije usvojio rusku rezoluciju o Siriji\nSavet bezbednosti UN nije usvojio drugu rusku verziju rezolucije o proširivanju prekogranične pomoći Siriji preko jednog kontrolnog punkta na granici sa Turskom, izjavio je stalni predstavnik Nemačke pri UN Kristof Hojsgen kao predsedavajući Saveta bezbednosti u julu.\nU avionu po 30 sati: Kako je izgledala borba naših pilota i stjuardesa da dopreme pomoć Srbiji\n„Humanitarni letovi se razlikuju od redovnih prvenstveno po tome što nakon sletanja na tako udaljene destinacije – do kojih se putuje i više od 10 sati – nema odmora, već se posle utovara robe avion vraća za Beograd. Sam boravak u avionu može da traje i duže od 30 sati“, opisuje svoje angažovanje tokom pandemije stjuardese Julijana Patafti.


Predsjedavajuća Delegacije PSBiH u PSVE Alma Čolo učestvovat će u Parizu na sjednici Komiteta za pravna pitanja i ljudska prava PSVE\nPoslanica u Predstavničkom domu Parlamentarne skupštine Bosne i Hercegovine (PSBiH) i predsjedavajuća Delegacije PSBiH u Parlamentarnoj skupštini Vijeća Evrope (PSVE) Alma Čolo učestvovat će na sjednici Komiteta za pravna pitanja i ljudska prava PSVE, koja će se održati 23. maja u Parizu.\nPrema najavljenom dnevnom redu sjednice, članovi Komiteta razmotrit će prijedlog izvještaja i prijedlog rezolucije o temi „Politički zatvorenici u Ruskoj Federaciji“, kao i o temi „Stalna potreba za ponovnim uspostavljanjem vladavine prava i zaštite ljudskih prava u regionu Sjevernog Kavkaza“.\nPredviđena je i razmjena mišljenja sa gradonačelnikom ukrajinskog grada Melitopola Ivanom Fedorovom, te saslušanje eksperata na temu „Rješavanje pitanja stranih boraca ISIL-a (i njihovih porodica) koji se vraćaju iz Sirije i drugih država kući u države članice Vijeća Evrope“.\nOčekuje se da će članovi Komiteta razmotriti i uvodni memorandum o temi „Utjecaj pandemije Covid-19 na zatvorenike u Evropi“.\nPrema najavama, na sjednici u Parizu bit će konstituiran i Ad hoc potkomitet Komiteta za pravna pitanja i ljudska prava PSVE za provođenje posjete Ukrajini s ciljem utvrđivanja činjenica i prikupljanja informacija o mogućim ratnim zločinima i zločinima protiv čovječnosti počinjenim tokom invazije Ruske Federacije na Ukrajinu. (kraj)


Vlada SAD izgubila oko 10 milijardi dolara na spasavanje General Motorsa – Biznis i Finansije\nHome\tVestiEkonomija\tVlada SAD izgubila oko 10 milijardi dolara na spasavanje General Motorsa\nby bifadmin 10. decembra 2013.\nKongres SAD je već spasavo GM, pa je tako 2008. i 2009. potrošeno 49,5 milijardi dolara na kupovinu 61% učešća ovog proizvođača automobila, koje je sada prodati, uz gubitak od 10 milijardi dolara.\nMinistar finansija SAD Džejkob Lev je izjavio da je ovaj potez spasio američku autoindustriju od potpune propasti i time sačuvao milione poslova.\n“Sa konačnom prodajom poslednjih deonica General Motorsa, važno poglavlje naše nacionalne istorije je sada završeno”, rekao je Lew. GM je u junu 2009. godine zatražio zaštitu od bankrotiranja, što je bio najveći neuspeh neke velike kompanije u istoriji Sjedinjenih Država. Restrukturiranje poslovanja GM je od tada saseklo 13 fabrika i 27.000 poslova. Vlada je počela da prodaje svoje deonice od novembra 2010, a prošlog meseca je odlučeno da preostalo učešće bude prodato do kraja godine.\nSpasavanje američke autoindustije je započeto još tokom administracije prethodnog predsednika, Džordža V. Buša 2008. godine. Predsednik Barak Obama je nastavio ove napore i preuzeo kontrolu nad GM i Krajslerom. Kanadske vlasti su se takođe pridružile ovoj misiji spasavanja. Ministar Lev je danas izjavio da je predsednik Obama „razumeo da bi u protivnom cena po ekonomiju bila nemerljiva, da bi u pitanju bili milioni poslova, izgubljene milijarde dolara ličnih ušteđevina, kao i da bi došlo do značajnog smanjenje ekonomske proizvodnje”.\nOd kad se izbavio iz bankrotstva GM je imao 15 profitabilnih kvartala, uštedeo skoro 27 milijardi dolara u kešu, pa sada razmatra mogućnost da nagradi svoje akcionare (vlasnike deonica) većomm isplatom dividendi. U svojoj izjavi, izvršni direktor Dženeral Motorsa, Den Akerson je izrazio zahvalnost vladi na pomoći. „Bićemo zauvek zahvalni na novoj šansi koja nam je pružena i činimo sve da opravdamo ovo poverenje”, rekao je.\nLice i naličje nemačkog izvoza: Janus na raskršću\nČesto čitate o obnovljivim izvorima – koliko nam...


Ekskluzivni snimak: Šta je ostalo od Palmire (VIDEO) |\nmart 25, 2016 ·\tod ugrozenabastina ·\tin SVET, VESTI\t· Postavite komentar\nRuski televizijski kanal emitovao je po prvi put snimak drevnog grada Palmire nad kojim je u petak, sirijska vojska zajedno sa odredima „sokolova pustinje“, povratila kontrolu od terorista Islamske države.\nNa snimku se mogu videti katastrofalne proporcije razaranja koje je pretrpeo komleks arheološkog lokaliteta.\nIzmeđu ostalog u potpunosti su uništeni antički hramovi Balšamin i Bel, jedinstvene antičke kule-grobnice, Trijumfalna kapija, deo kolonada stubova, kao i čitav niz drugih struktura.\nIako se na snimku ne vidi čitav prostor lokaliteta, odnosno nije prikazan prostor na kome se nalazi nekropola i antičke kule-grobnice kao ni deo srednjovekovne fortifikacije koja se uzdiže iznad lokaliteta, tj, na rubu rimskog grada, jasno se može uočiti da najznačajnije i donedavno najočuvanije arhitektonske strukture puput dva antička hrama i trijumfalnog luka, više ne postoje, odnosno da su u potpunosti sravnjeni sa zemljom.\nOznake: Bliski istok, Islamska država, Palmira, Sirija, SVET\n← Dvanaest godina od uništavanja kulturne baštine na prostoru Kosova i Metohije\nID razorila jednu od kapija drevne Ninive →


Mekalister: Srbija sledi impresivni reformski kurs\nIzvestilac Evropskog parlamenta za Srbiju Dejvid Mekalister, istakao je da srpska vlada sledi impresivni privredno-politički reformski kurs.\nKada je reč o azilantima sa Balkana, Mekalister kaže da situacija u svim zemljama zapadnog Balkana ne može generalizovati.\nOn se, u intervjuu za tabloid "Bild", takođe založio da se, u pitanju rešenja navale azilanata, Kosovo, Albanija i Crna Gora proglase zemljama sigurnog porekla.\n"Ne sme se situacija u zemljama zapadnog Balkana generalizovati. Na primer, srpska vlada sledi jedna impresivni privredno-politički reformski kurs. Generalno gledano je, međutim, privredna situacija u svih šest zemalja zapadnog Balkana teška. Svuda je visoka nezaposlenost. Mladi imaju malo perspektive", odgovorio je Mekalister na pitanje zašto toliko puno ljudi beži sa Balkana.\n"Mnogi pakuju svoje stvari.Više od 40 odsto onih, koji traže azil, dolaze iz šest balkanskih zemalja. Istovremeno je kvota priznanja azilantskog statusa 0,2 odsto i to je problem", rekao je Mekalister.\nOcenjujući da se može razumeti što ljudi sa Balkana žele da iz privrednih i socijalnih razloga dođu u Nemačku, Mekalister je upozorio da put za to, međutim, nije traženje azila za politički progonjene.\nOn je naveo da oni koji imaju dobre kvalifikacije imaju i šanse za radnu vizu i zahtevao da se azilantski postupci ubrzaju i odbijeni brzo vrate u svoje zemlje porekla.


Dan online - Sport: Pavar od ljeta Bavarac - 2019-01-10\nSport BAJERN POTVRDIO TRANSFER REPREZENTATIVCA FRANCUSKE Pavar od ljeta Bavarac\nVelika želja Bajerna je ostvarena - fudbaler Štutgarta i reprezentativac Francuske Bendžamin Pavar na ljeto će pojačati aktuelnog njemačkog šampiona, potvrdio je sportski direktor, Hasan Salihamidžić.\nIako se od nedavno u trku za francuskog defanzivca uključio i Mančester junajted, Bavarci su uspjeli da pobijede u toj trci. Bajern je aktivirao klauzulu vrijednu 35 miliona eura, koju Pavar ima u ugovoru. Pavar će sezonu završiti u Štutgartu, a Bajernu sa kojim je dogovorio petogodišnju saradnju će se priključiti 1. jula.\nPavar je pažnju na sebe privukao odličnim partijama u dresu Francuske sa kojom je osvojio proteklo Svjetsko prvenstvo, a posebno golom protiv Argentine u osmini finala, koji je proglašen za najbolji gol prvenstva.\nFrancuski reprezentativac može da igra na pozicijama štopera i desnog beka, ima 22 godine, a tokom karijere nastupao je za Lil i Štutgart. D.K.


Sednica Saveta za nacionalnu bezbednost u ponedeljak - Politika - Dnevni list Danas\nPočetna » Politika » Sednica Saveta za nacionalnu bezbednost u ponedeljak\nSednica Saveta za nacionalnu bezbednost u ponedeljak\nPredsednik Srbije Aleksandar Vučić predsedavaće sutra sednicom Saveta za nacionalnu bezbednost, najavljeno je danas iz njegovog kabineta.\nRadio-televizija Srbije (RTS) navela je da će tema sednice biti hapšenje kriminalne grupe predvođene Veljkom Belivukom.\nPredsednik Srbije Aleksandar Vučić sa ministrom odbrane Nebojšom Stefanovićem i načelnikom Generalštaba Vojske Srbije generalom Milanom Mojsilovićem prisustvovao je danas prikazu sposobnosti dela jedinica Vojske Srbije u kasarni „Rastko Nemanjić“ u Pančevu pod nazivom „Vrh koplja 2021“.\nAleksandar Vučićsavet za nacionalnu bezbednost\n5 reagovanja na “Sednica Saveta za nacionalnu bezbednost u ponedeljak”\n07. februara 2021. u 21.49\npa dobro, uhapsene su krupne zverke, a i najavili su jos akcija\nDosta je nama devedesetih, niko ne sme da misli da je iznad zakona.\n08. februara 2021. u 01.58\nU normalnim zemljama kad uhapse takvu grupu, cute od sramote sto ih ranije nisu uhapsili.\nA kod nas „savet za nacionalnu bezbednost“ zaseda oko obicnih kriminalaca, koji su deo bas kriminalaca na vlasti\nPolitika • 06.03.2021. 21:44


Obavezna prijava magacinskog i poslovnog prostora › Made-in-Germany.rs\nPoreski obveznici u Srbiji dužni su da od 27. avgusta ove godine dostavljaju Poreskoj upravi (PU) podatke o svim magacinskim i drugim poslovnim prostorijama u kojima obavljaju delatnost, kao i da prijavljuju sve eventualne izmene tih podataka.\nNovine u Zakonu o poreskom postupku i poreskoj administraciji nalažu da se prijavljivanje skladišnog i poslovnog prostora u kojima se obavlja delatnost može obaviti isključivo elektronskim putem preko portala e-POREZI, saopštavaju iz PU.\n“Poreski obveznici su u obavezi da Poresku upravu uredno obaveštavaju o svim eventualnim izmenama podataka i to pre početka korišćenja prostorija u kojima skladište i smeštaju dobra, kao i pre korišćenja prostorija u kojima obavljaju registrovanu delatnost”, navodi PU.\nPrema Zakonu o poreskom postupku i poreskoj administraciji, neprijavljivanje skladišnog i prodajnog prostora predstavlja krivično delo nedozvoljenog skladištenja robe. Roba koja se zatekne u prostorijama neprijavljenim Poreskoj upravi biće oduzeta, a obveznik može biti i prekršajno odgovoran, poručuju iz Poreske uprave.\nOd MiG na 25/08/2018 / AKTUELNO / Ostavite komentar


Apel Uprave policije: Svi učesnici u saobraćaju da budu obazrivi – Portal Herceg Novi\nApel Uprave policije:…\nApel Uprave policije: Svi učesnici u saobraćaju da budu obazrivi\nU proteklih nekoliko dana, na saobraćajnicama u više gradova, u užim gradskim jezgrima dogodilo se više saobraćajnih nezgoda u kojima su učestvovali pješaci. Ono što posebno zabrinjava je da su u ovim nezgodama, povrede zadobili uglavnom maloljetna lica ili djeca, dok je nažalost od zadobijenih povreda u nezgodi kao pješak peminula jedna maloljetna osoba.\nUprava policije apelovala je na vozače da obavezno poštovanje saobraćajnih propisa.\n“Posebnu pažnju i oprez neophodna je kada upravljaju vozilima u blizini obilježenih pješačkih prelaza i djelova saobraćajnica na kojima je realno očekivati povećano kretanje pješaka, naročito djece ( raskrsnice, u blizini parkova, sportskih terena, igraonica i slično )”, navodi se u saopštenju Uprave policije.\nTakođe, apeluju na roditelje, da djecu ne puštaju u saobraćaj bez nadzora starije osobe, te da im skrenu pažnju, da se ne kreću van obilježenih pješačkih prelaza ili frekventnim saobraćajnicama, da koriste trotoarske površine i ulicu prolaze posebno pažljivo, bez žurbe, poštujući semaforsku svjetlosnu signalizaciju.\nSlužbenici Uprave policije će kroz pojačane aktivnosti i prisustvo na kritičnim raskrsnicama i gradskim saobraćajnicama nastojati da preventivnim ali i represivnim aktivnostima, u skladu sa zakonom, u mjeri mogućeg doprinesu smanjenju broja saobraćajnih nezgoda, posebno onih u kojima učestvuju pješaci.\nTags: apelUprava policije


Đukanović optužio Vučića za medijsko-političku agresiju, burne reakcije iz Beograda - Novi Standard\nOn je ocenio da od donošenja Zakona o slobodi veroispovesti, od decembra prošle godine, postoji, kako je rekao, jaka medijsko-politička agresija iz Beograda prema Crnoj Gori i to „od svih“\nPredsednik Crne Gore i lider DPS Milo Đukanović, u ekskluzivnom intervjuu za Njuzmaks Adrija, izjavio da su predsednik Srbije Aleksandar Vučić i aktuelna politika Srbije „pokazali vrlo problematične intencije“ prema Crnoj Gori i da od donošenja Zakona o slobodi veroispovesti, od decembra, postoji jaka medijsko-politička agresija iz Beograda, „od svih“. Prećutna podrška međunarodnih aktera „je u Beogradu shvaćena je kao prilika da se reaktuelizuje i konačno reši srpsko pitanje u regionu“, kaže Đukanović.\nĐukanović je naveo da je moguće da je njegova partija izgubila „zbog nezadovoljstva građana nekim politikama“, što se nije dostigao nivo standarda koji očekuju, ali kao mogući razlog vidi i, kako kaže, manipulaciju crkve i zvaničnog Beograda oko Zakona o slobodi veroispovesti, „koje je (Beograd) pokrenuo i vodi od decembra prošle godine do danas“.\nOn je ocenio da je crnogorsko društvo još uvek podeljeno, a upitan šta je on uradio po tom pitanju da se ta podeljenost ublaži, kaže da je to sve „vrlo pažljivo tretirano“ i da se za 15 godina ne može ublažiti ono što postoji vekovima.\nPredsednik Crne Gore je ocenio da od donošenja Zakona o slobodi veroispovesti, od decembra prošle godine, postoji, kako je rekao, jaka medijsko-politička agresija iz Beograda prema Crnoj Gori i to „od svih“.\n„Govorim, kada kažem svi, o manje-više svim medijima i svim značajnim političkim akterima u Srbiji“, rekao je Đukanović. Na pitanje da li misli na Vučića, odgovorio je – naravno.\n„Predsednik Vučić i aktuelna politika Srbije pokazali su dve vrlo problematične intencije. Prva je da žele da se mešaju u unutrašnji politički život drugih država, a drugi je da se mešaju na način da pokušavaju da revitalizuju politiku velikosrpskog nacionalizma u regionu. I jedno i drugo je veoma pogrešno i veoma pogubno“, naglasio je Đukanović.\nKazao je i da je u svim javnim nastupima i u razgovorima sa pojedinim ljudima sa političke scene Srbije upozoravao da je to „neodgovorno poigravanje sa duhom iz boce“. Tome sam lično svedočio devedesetih, kada je taj isti duh pušten iz boce, i kada je proizveo jednu nepodnošljivu mržnju i doveo do tragičnih ratova u kojima je život izgubilo oko 150 hiljada ljudi, naveo je. Đukanović kaže da su zatim nosioci tadašnjih vlasti izgubili kontrolu nad tim duhom iz boce, koji su sami pustili.\n„Ponavljati takvu grešku nepunih trideset godina kasnije i targetirati Crnu Goru na način na koji je devedesetih godina targetirana Hrvatska ili krajem devedesetih Kosovo, i pretvarati Crnogorce u neprijatelje – ja mislim da je to izraz neodgovornosti. To svedoči o pokušaju da se obnovi jedna retrogradna politika. Ta retrogradna politika je veoma opasna, ona je i u ovom periodu, kao i devedesetih, zahvaljujući nepažnji određenih međunarodnih centara, shvatila da je dobila legitimitet za te svoje retrogradne nacionalističke težnje“, naveo je Đukanović.\nAktuelna politika Beograda, prećutno podržana iz određenih međunarodnih centara – pre svega zbog potrebe tih centara da budu akteri rešavanja odnosa na relaciji odnosa Beograda i Prištine – ta prećutna podrška „je u Beogradu shvaćena je kao prilika da se reaktuelizuje i konačno reši srpsko pitanje u regionu“, kaže Đukanović.\n„Pokušaj rešavanja srpskog pitanja po meri Beograda jeste pokušaj izmene karaktera države Crne Gore. To je ona ponuda koja se pokušava nametnuti svih ovih godina – da umesto građanske države i multietničkog društva bude srpska država, da se Crnogorci „konačno osveste“ da oni nisu nikakva posebna nacija, nego da su komunistička izmišljotina, da je Crna Gora druga srpska država… To su teorije koje vidimo da žive zatovljene duboko u strukturama balkanskog društva, koje svaku nepažnju međunarodne zajednice koriste da isplivaju na površinu, naravno sa tendencijama koje su opasne po stabilnost regiona“, naveo je Đukanović.\n„Oficijelna politika Beograda, to je valjda i slepcu jasno, je bila da pokuša da promenom vlasti stvori atmosferu u kojoj bi Crna Gora postala deo planiranog srpskog sveta u trouglu između Beograda, Banjaluke i Podgorice“, rekao je.\nĐukanović kaže da se to neće dogoditi, da se izborni rezultati menjaju iz jednog u drugi izborni ciklus. Smatra da nekih radikalnih usvajanja rešenja u koja veruje dosadašnja opozicija, neće biti, i da crnogorsko društvo neće unazad.\nIzvor N1, 01. septembar 2020.\nREAKCIJE SRPSKIH ZVANIČNIKA\nSrbija se ni na koji način ne meša u unutrašnja pitanja Crne Gore i ni na koji način nije uticala na izborni proces u Crnoj Gori, poručila je predsednica Vlade Ana Brnabić u odgovoru na ocene koje je izneo crnogorski predsednik Milo Đukanović. Nije Vučić pozivao građane Crne Gore za koga da glasaju, navodi ministar spoljnih poslova Ivica Dačić, dok sekretar predsednika Srbije Nikola Selaković ističe da Đukanović uvek krivca vidi spolja, a nikada u sebi.\nAna Brnabić kaže da su ocene crnogorskog predsednika političke fraze o navodnoj ugroženosti Crne Gore, kojom se Đukanović izgovara, umesto da se fokusira na stvarne potrebe i probleme svojih građana.\n„Kao predsednica Vlade Republike Srbije osećam obavezu da reagujem na stavove koje je o Srbiji i predsedniku Aleksandru Vučiću izneo predsednik Crne Gore i DPS-a, jer je u pitanju pokušaj političke obmane koju Đukanović koristi kako bi objasnio uzroke izbornog rezultata njegove stranke“, ističe Brnabićeva u saopštenju.\nUkazuje da je Vučić u proteklih osam godina manje puta pomenuo Crnu Goru i Mila Đukanovića, nego što je Đukanović samo u ovom jednom intervjuu pomenuo Srbiju i predsednika Vučića i to svaki put, kao i toliko puta ranije, u negativnom kontekstu. Srbija se ni na koji način ne meša u unutrašnja pitanja Crne Gore i ni na koji način nije uticala na izborni proces u Crnoj Gori, ističe premijerka i dodaje da je to činjenica koju Đukanović ne može da spori.\n„Nema govora o tome da je Crna Gora na bilo koji način ugrožena od strane Srbije i više je nego jasno da je Đukanović zarobljen u političkim frazama koje je godinama koristio kako bi lažnim pričama o ugroženosti Crne Gore sticao političke poene umesto da se fokusira na stvarne potrebe i probleme svojih građana“, navodi se u saopštenju.\nSrbija, ističe Brnabić, želi najbolje moguće odnose sa Crnom Gorom i svim zemljama u regionu. Srbija je, dodaje, posvećena izgradnji stabilnog, povezanog i sigurnog Balkana. Upravo je to razlog zbog kojeg je predsednik Vučić pokrenuo incijativu „malog Šengena“, kako bi zemlje regiona ekonomski sarađivale u interesu svih građana, podseća premijerka.\n„To je najbolja odbrana od svih politika i političara koji ne mogu da iskorače iz devedesetih godina prošlog veka. Odnos prema ovoj incijativi koju, nažalost, Crna Gora do danas nije prihvatila, jasno oslikava ko je posvećen pitanjima zajedničke budućnosti, a ko svoju političku poziciju gradi na problemima iz prošlosti“, ocenjuje Brnabićeva.\n„Srbija spremno pruža ruku svakoj ideji koja će dovesti do poboljšanja životnog standarda, otvaranja novih radnih mesta, izgradnji izvesnije i sigurnije budućnosti za sve građane ovog našeg dela Evrope, u nadi da ćemo svi vrlo brzo postati članovi Evropske unije. To je ono što želim da poručim Đukanoviću, građanima Crne Gore i građanima Srbije“, zaključila je Brnabićeva.\nDAČIĆ: NIJE VUČIĆ POZIVAO GRAĐANE CG ZA KOGA DA GLASAJU\nZa razliku od Rame, Haradinaja i drugih albanskih političara, kao i muslimanskih lidera, Srbija, pa ni njen predsednik Aleksandar Vučić, nijednom se nisu mešali u unutrašnja pitanja Crne Gore, izjavio je šef srpske diplomatije Ivica Dačić povodom optužbi koje je predsednik Crne Gore Milo Đukanović izneo na račun srpskog predsednika i Srbije.\nIstakao je da je to legitimno pravo Srbije po svim međunarodnim konvencijama.\n„A sve sa ciljem da srpski i crnogorski narod žive u miru i bratskoj slozi kao što su vekovima živeli. Sramotno je da Milo Đukanović napada Srbiju i Aleksandra Vučića za mešanje u unutrašnje stvari Crne Gore, dok se on najdirektnije umešao u unutrašnje stvari Srbije, priznavši Kosovo“, dodao je Dačić.\nNaglasio je i da je vreme da Đukanović prestane da plaši Crnu Goru navodnim srpskim hegemonizmom, dodajući da je ta taktika propala na izborima.\n„Pre 30 godina Milo Đukanović je izjavio da se ponosi srpskim poreklom i crnogorskom državnošću, da li je lagao tada ili laže sada“, upitao je Dačić, dodajući da je „to pitanje za narod i građane Crne Gore“.\n„Jedino što Srbija ne da jesu laži o navodnom mešanju Srbije i Vučića i velikosrpskoj politici. Na kraju, zašto Đukanoviću smeta, kako on kaže, velikosrpski trougao Beograd, Banjaluka i Podgorica, a ne smeta mu, čak ga i podržava, velikoalbanski četvorougao Tirana, Priština, Skoplje i Podgorica? Svima je to izgleda jasno zašto“, poručio je Dačić.\nVULIN: ĐUKANOVIĆ NE ZNA DOSTOJANSTVENO DA GUBI\nReagujući na izjavu Đukanovića, ministar odbrane Aleksandar Vulin poručio je da „kao što nije znao časno da vlada tako Milo Đukanović ne zna dostojanstveno da gubi“.\n„Nije Đukanović pao zbog srpskog nacionalizma, već zbog korupcije i šverca koji je prikrivao crnogorskim nacionalizmom. Nije Đukanović izgubio izbore zato što ga je napala Srbija, već zato što je on napao Srbe. Nije Đukanovića srušila kletva Srpske pravoslavne crkve, već ga je obrukao i srušio blagoslov Miraševe crnogorske crkve“, navodi Vulin u saopštenju.\n„Vučić je jedini državnik na Balkanu koji odluke donosi samo u skladu sa voljom svog naroda, i ne traži ni teritoriju ni uticaj van svoje zemlje, nije ni čudo da ga Đukanović mrzi i ne razume“, dodao je Vulin.\nĐukanović je u intervjuu za Njuzmaks adrija optužio Vučića za jaku medijsko-političku agresiju Beograda, jer je, kako tvrdi, srpski predsednik „davao jaku podršku velikosrpskom nacionalizmu u Crnoj Gori“.\nSELAKOVIĆ: ĐUKANOVIĆ UVEK KRIVA VIDI SPOLjA, NIKADA U SEBI\nPredsednik Crne Gore Milo Đukanović je u toku samo jedne emisije više puta napao predsednika Srbije Aleksandra Vučića nego što je on njega pomenuo u prethodnih osam godina, izjavio je generalni sekretar predsednika Srbije Nikola Selaković.\n„To samo govori o besu i o starom maniru da Đukanović uvek krivca traži u drugome, uvek uzrok i neprijatelja traži i vidi spolja, a nikada ni krivicu ni uzrok ne vidi u sebi“, rekao je Selaković za Tanjug.\nIzvor Tanjug/RTS, 01. septembar 2020.\nPreporučujemoAleksandar VučićAna BrnabićIvica DačićMilo ĐukanovićNikola SelakovićreakcijeSrbijaCrna Gora


Peticija za smenu Slavice Đukić-Dejanović - Peticije24.com\nOvom peticijom se zahteva smena sadašnjeg Ministra zdravlja Republike Srbije-Slavice Đukić-Dejanović,ne iz političkih razloga,već zbog proste i jednostavne stvari :ZATO ŠTO JE GRAĐANIMA SRBIJE UKINUTO OSNOVNO LJUDSKO PRAVO:PRAVO NA LEČENJE!!!!!!! Motiv za ovo nije samo smrt male Tijane Ognjenović,već i sve druge znane i neznane dece,koja umiru svakodnevno,a Ministarka ni ne pokušava da u ime države,pomogne porodicama!!!!Kao roditelj i kao čovek,zgrožena sam dešavanjima u našem zdravstvu,poražena i očajna!!!\nKako sadašnja Ministarka ,očigledno,nema sluha za jedan od najtežih i najvećih problema u našem zdravstvu,molim Vas za potpis za njenu smenu!!!Ne znam da li ćemo uspeti u ovoj nameri,ni ko će posle nje doći na ovo mesto,ali nešto konkretno mora da se uradi! Ne smemo dozvoliti da se ova agonija nastavlja,da nam budućnost umire,a mi da sedimo skrštenih ruku!!!!! Hvala\nMarija Vidaković Kontaktirajte autora peticije\nPotpisivanjem, ovlašćujem Marija Vidaković da preda moj potpis onima koji imaju moć odlučivanja po ovom pitanju.\nDodajte peticiju "Peticija za smenu Slavice Đukić-Dejanović" ovom spisku


LSV | GrO LSV Kikinda osuđuje bahatost i neprofesionalizam rukovodstva JP Autoprevoz Kikinda\nNovi Sad, 20. oktobar 2019 - Devojčice osnovnoškolskog uzrasta, članice jednog sportskog kluba, danas su tri sata u neizvesnosti čekale na parkingu ne bi li krenule put Rumunije na turnir.\nPolazak je bio planiran za 9h, autobus plaćen, kotizacije plaćene, međutim autobus kojim su trebale putovati nije imao svu potrebnu opremu i saobraćajna policija (potpuno opravdano) nije dozvolila da se tim vozilom putuje. Rukovodstvu JP „Autoprevoz“ trebalo je nepuna tri sata da situaciju reše i pošalju drugo vozilo.\nOve devojčice nisu čekale i strepele svojom voljom, nego isključivo zbog neprofesionalnosti rukovodstva ovog javnog preduzeća koje nije u stanju da obezbedi ispravan autobus za prevoz dece.\nGrdski odbor Lige socijaldemokrata Vojvodine Kikinda osuđuje ovakvo ponašanje rukovodstva i smatra da, ukoliko nisu sposobni za posao koji obavljaju, pod hitno podnesu ostavku kako bi preduzećem, koje treba da bude u službi građana, rukovodio neko ko to zna.\nDirektoru ovog preduzeća ovo je već drugi mandat i nema mesta pravdanju kako su neki pre njega doveli do ovakve situacije, sve činjenice govore u prilog tome da on nije dovoljno sposoban da obavlja posao koji mu je poveren i najpoštenije je da se povuče.\nTročasovni stres koji su ova deca preživela danas nema cenu, a ako se rukovodstvo ovog preduzeća ovako ponaša kada su u pitanju najmlađi, šta ostali sugrađani da očekuju. Zbog ovakvog propusta GrO LSV Kikinda zahteva da direktor JP „Autoprevoz“ Kikinda što pre podnese ostavku.


FoNet portal :: Ekonomija :: Nikome nismo dužni\nSaopštenje Bogoljuba Karića\n24. 05. 2022. 12:39 | FoNet\nBEOGRAD - U svetlu zaoštravanja sankcija Zapada prema Ruskoj Federaciji, Srbija nikome nije dužna i nema obavezu da pravi kompromise koji će našoj privredi i građanima naneti trajne štete, ocenio je danas u saopštenju predsednik Udruženja industrijalaca i preduzetnika Bogoljub Karić.\nPovodom 64. Međunarodnog sajma tehnike u Beogradu, Karić je naglasio neophodnost jačanja investicionih ulaganja u razvojne projekte visokih tehnologija, kao i oslanjanja na sopstvene potencijale i dokazane međunarodne partnere.\nUoči najavljenog razgovora predsednika Srbije Aleksandra Vučića sa predsednikom Ruske Federacije Vladimirom Putinom, on je upozorio na dodatne pritiske i pretnje mogućim sankcijama Srbiji.\nPrema njegovoj oceni, dogovor o cenama, kontinuitetu i količinama isporuka nafte i gasa sa Ruskom Federacijom od prioritetnog je interesa za dalji razvoj i sigurnost Srbije.\nKako je podsetio, još pre petnaestak godina tadašnja Vlada Republike Srbije ustupila je u procesu brze privatizacije sve svoje prirodne resurse nafte i gasa i javno preduzeće NIS ruskom gigantu Gaspromnjeft po ceni koja je bila daleko ispod realne.\nNa taj način je praktično bitan elemenat nacionalne energetske bezbednosti prepušten ruskom većinskom partneru, a istovremeno je i dopuštena maksimalna eksploatacija svih sopstvenih postojećih rezervi nafte i gasa po najnižoj rudnoj renti u Evropi, predočio je Karić.\nTakav nivo eksploatacije domaćih srpskih rezervi i danas traje, dodao je on i ocenio da je zato važno potencirati da dogovaranje novog kontigenta kupovine nafte i gasa od Ruske Federacije bude pod najpovoljnijim uslovima za privredu i građane Republike Srbije.\nNaša zemlja nikome ništa nije dužna, a nama potrebne količine energetnata su sitnica u odnosu na celokupan njihov izvoz, ukazao je Karić.\nTakođe, on smatra da je to i osnov da s pravom očekujemo identične uslove, kao što ih imaju privreda i građani zemlje izvoznika.\nSrbija mora da ostane faktor privredne i ekonomske stabilnosti u regionu. To može i da omogući dalje unapređenje odnosa Beograda i Prištine, kroz jačanje zajedničke energetske bezbednosti, što će dodatno relaksirati i unaprediti lokalnu i regionalnu saradnju, istakao je Karić.\nPredsedništvp Udruženja industrijalaca i preduzetnika Srbija naglašava da je 64. Međunarodni sajam tehnike u Beogradu šansa za jačanje regionalnih i međunarodnih odnosa u domenu saradnje na polju novih tehnnologija, energetike i energetske bezbednosti. (kraj) def\nSRBIJA rusija ekonomija SAOPŠTENJE sankcije cene preduzetnici udruženje gas bogoljub karić industrijalci nagta\nRusija zatvara konzulate


Usvojen budžet opštine od 10 miliona i 510 hiljada maraka | 058.ba\nOpština Foča - Nataša Miletić - 25. decembra 2013.\t058.ba\nFOČA – U utorak je održana 13. redovna sjednica Skupštine opštine Foča, na kojoj su odbornici raspravljali o 11 tačaka dnevnog reda.\nOdbornici su najviše raspravljali o Prijedlogu budžeta opštine Foča za 2014. godinu, koji je usvojen većinom glasova. Budžet opštine Foča za narednu godinu iznosi 10 miliona i 510 hiljada maraka. Rebalansom budžeta u januaru, trebalo bi se dodati 1.500.000 konvertibilnih maraka, kada bi ukupna budžetska sredstva iznosila 12 miliona i 10 hiljada konvertiblinih maraka. Za rekontsrukciju vodovoda i kanalizacija opština će uzeti kredit u iznosu od 10.000.000 KM, koji se neće voditi u okviru budžeta.\nNakon odborničkih amandmana izvršna vlast je povećala projektovane prihode za 80 hiljada. Pored toga, uvećan je i grant za sport za 40.000, pa će iznositi 420.000 konvertibilnih maraka. Boračka organizacija će dobiti 77.000 od toga redovnih 62 hiljade, 10 hiljada za namjenske aktivnosti i 7 hiljada za štampanje Monografije poginulih, dok su Organizaciji porodica poginulih boraca sredstva su povećana sa 26.000 na 29.000 KM. I grant za mlade je povećan sa predložen 10.000 na 20.000, dok je grant za kulturu povećan sa 10.000 na 30.000 konvertibilnih maraka.\nNacrtom budžeta bilo je planirano da se plate opštinskoj administraciji i plate u ustanovama koje se finansiraju iz trezora opštine vrate na nekadašnju cijenu rada od 120 ali one će i dalje biti umanjene za 10 odsto. Plate nisu vraćene na raniji nivo jer je usvojen amandman Saveza nezavisnih socijaldemokrata da se odustane od njihovog vraćanja. Načelnik opštine Radisav Mašić, u toku rapsrave, napomenuo je da će se ova mogućnost razmatrati polovinom naredne godine.\nZa izgradnju hrama Svetog Save u 2014. godini planirano je 50.000 maraka. Načelnik Mašić je istakao da će opština i dalje nastaviti da pomaže gradnju hrama, ali u nedostatku sredstava prednost su dobile socijalno ugrožene porodice.\nOznake: budžet, odbornici


Zid zavesa SMARTIA M7-Integrisani prozori, sertifikovane performanse\nZid Zavesa SMARTIA M7 | Integrisani Prozor sa Sertifikovanim Performansama\navg 2, 2019, 12.46 po podne by User Not Found\nAko Vaš projekat zahteva kombinaciju visoke estetike i performansi, možemo da Vam ponudimo idealan sistem. Pročitajte o njegovoj fleksibilnosti dizajna, različitim tipologijama, opcijama strukturalnih konstrukcija i integrisanim prozorima sa sertifikovanim performansama.\nSistem zid zavesa često mora da sadrži prozore kako bi se omogućila prirodna ventilacija i rashlađivanje unutrašnjeg prostora. Sa zadovoljstvom ističemo da su naša napredna rešenja SMARTIA M7 sa projektovanim i skrivenim okretno – nagibnim prozorima sertifikovana od strane svetski poznatog instituta ift Rosenheim u pogledu propustljivosti vazduha, vodonepropustljivost i otpornosti na opterećenje vetrom.\nStandardni prozor za zid zavese\nPropustljivost vazduha : klasa 4\nVodonepropustljivost : klasa E1200\nOtpornost na opterećenje vetrom: Klasa C5/B5\nSkriveni Okretno nagibni prozor\nVodonepropustljivost : klasa E750\nNaš prioritet je uvek zadovoljavanje potreba naših kupaca sa proizvodima koji savršeno kombinuju izvanrednu estetiku i visoke sertifikovane performance.


MOK - Žalbe zbog otkaza predsednika - Sportske.net\nMOK - Žalbe zbog otkaza predsednika\nDvojica smenjenih predsednika dva brazilska sportska saveza podneli su danas žalbe Međunarodnom olimpijskom komitetu, navodeći da su uklonjeni sa svojih funkcija posle nelegalnog mešanja lokalnih sudova.\nNacionalni savezi sportova na ledu i badmintona tvrde da su sudske odluke jasno prekršile Olimpijsku povelju i saopštili su da to može dovesti do suspenzije Olimpijskog komiteta Brazila pred Igre u Rio De žaneiru 2016. godine.\nOK Brazila je negirao da je bilo bilo kakvih nepravilnosti i odbacio svaku pretnju suspenzijom.\nKako je saopšteno, predsednici su smenjeni zbog nezavisnih tužbi koje se odnose na navodne nepravilnosti u njihovoj administraciji.\nTakođe se dodaje da se brazilska vlada nije mešala u te odluke.\nMOK je potvrdio da je dobio pritužbe, ali je saopštio da savezi prvo moraju da se obrate Olimpijskom komitetu Brazila i njihovim međunarodnim federacijama.


Održani poslovni susreti „Lanac vrednosti privrede Vrnjačke Banje“ | rpk-kraljevo.co.rs\nPoslovne susrete je organizovala Regionalna privredna komora Kraljevo uz podršku Ministarstva za privredu Republike Srbije i opštine Vrnjačka Banja.\nOva manifestacija je imala za cilj da pospeši umrežavanje privrednih subjekata na regionalnom nivou i uspostavljanje lokalnog lanaca vrednosti dobavljača, što je u skladu sa specifičnim ciljevima Strategije za podršku razvoja malih i srednjih preduzeća, preduzetništva i konkurentnosti za period 2015-2020.godine.\nPoslovni susreti „Lanac vrednosti privrede Vrnjačke Banje“ su održani u okviru "Evropska nedelja preduzetništva" i deo su šireg projekta Evropske komisije, pan-evropske kampanje koje se odvijaju u 37 zemalja Evropske Unije. Događaj je objavljen na European SME Week website.\nU okviru svečanog otvaranja, privrednike je u ulozi domaćina pozdravio zamenik predsednika opštine Vrnjačka Banja, g-din Ivan Džatić. U ime organizatora, preko 60 učesnika privrednog skupa, pozdravio je predsednik Regionalne privredne komore Kraljevo, g-din Petrašin Jakovljević, nakon koga je usledilo obraćanje predsednika Područne privredne komore Trebinje, g-dina Dušana Koljibabića.\nU radnom delu privrednih susreta, održan je Stručni skup, jedanaest učesnika iz Vrnjačke Banje je predstavilo svoje ključne proizvode i usluge, i održani su bilateralni razgovori privrednika.\nU B2B razgovorima je pored 16 učesnika iz Vrnjačke Banje, učestvovalo 20 privrednih subjekata iz Čačka, Gornjeg Milanovca, Kraljeva, Lučana, Kruševca i Aleksandrovca, kao i privredna delegacija Područne privredne komore Trebinje, koja pokriva grad Trebinje i osam opština: Bileća, Gacko, Ljubinje, Nevesinje, Berkovići, Foča, Kalinovik i Istočni Mostar.\nU okviru Stručnog skupa, privrednicima je predstavnik Evropske banke za obnovu i razvoj, g-din Dejan Tonić, predstavio program „Saveti za mala i srednja preduzeća“, u okviru koga EBRD donira do 10.000 evra za određene aktivnosti koje se odnose na unapređenje poslovanja. G-din Milan Ljušić je predstavio aktuelne programe finansiranja Fonda za razvoj, dok je g-đa Snežana Pešić govorila o novim elektronskim uslugama Privredne komore Srbije. Privrednici su imali prilike da o Cloud sistemu čuju od predstavnika Telekoma.Dok je o uslugama AOF-ija govorio g-din Nikola Tegeltija, sa akcentom na usluge faktoringa, kao jednog od značajnih alata za naplatu potraživanja.\nDrugog radnog dana održan je Okrugli sto „Značaj udruživanja za razvoj preduzetništva“ u kome su učestvovali privrednici iz Vrnjačke Banje, Čačka i Kraljeva, kao i predstavnik LER-a opštine Vrnjačka Banja. Predstavnici Opšteg udruženja preduzetnika Čačak su upoznali učesnike Okruglog stola sa modelom saradnje privrednika sa lokalnom samoupravom kroz Sporazum o saradnji. O značaju udruživanja i javnom zalaganju govorio je g-din Radisav Marjanović, predsednik Regionalne zajednice preduzetnika Regionalne privredne komore Kraljevo.\nTV prilog Televizije Melos poslovnih susreta možete pogledati na linku\nPoslovni susreti „Lanac vrednosti privrede Vrnjačke Banje“, su omogućili da se mala i srednja preduzeća i preduzetnici bolje povežu na nivou regiona, kao i da se ostvari poslovna saradnja sa privrednicima Područne privredne komore Trebinje, što će doprineti daljem razvoju i podizanju nivoa konkurentnosti malih i srednjih preduzeća i preduzetnišva kako na lokalnom, tako i na regionalnom nivou.


Sve o AstraZeneki - vakcini koja najviše intrigira svet\nSvet Autor:Ana Tašković11. mar. 202113:44 > 13:49\nU poslednjih nekoliko dana AstraZeneka vakcina protiv koronavirusa, našla se u centru pažnje javnosti, ali nažalost razlog su loše vesti. Naime, sve više zamalja je zabrinuto zbog vakcine koju je razvila britansko-švedska farmaceutska kompanija, zbog mogućih negativnih efekata. Pojedine države već su suspendovale upotrebu ove vakcine, a pričalo se i o njenom sporu sa EU, dok je njena isporuka stopirana u Australiju iz EU.\nŠest zemalja EU preventivno je suspendovalo upotrebu jedne serije vakcine AstraZeneka protiv koronavirusa nakon smrti vakcinisane osobe, prenosi Biznis Insajder.\nU Nemačkoj mnoge doze vakcina koje je ova kompanija proizvela ostaju neiskorišćene zbog zabrinutosti u efikasnost protiv mutacije virusa. Zbog nedostatka studija o efektima na starije ljude, ova vakcina je u Nemačkoj odobrena za mlađe od 65 godina.\nJužna Afrika zaustavila je predstavljanje ovih vakcina zbog ispitivanja koje je pokazalo da je manje efikasna protiv južnoafričkog soja koronavirusa. Od utorka su Austrija, Estonija, Litvanija, Luksemburg i Letonija obustavile upotrebu ove serije vakcine. Njima se danas pridružila i Danska.\nOna je suspendovala upotrebu AstraZenekine vakine protiv koronavirusa zbog potencijalnih negativnih efekata. Prema zdravstvenim vlastima, kod nekoliko pacijanta su se razvili krvni ugrušci nakon što su primili vakcinu, prenosi Dojče vele. Jedan od njih je povezan i sa smrću, navodi se. Zemlja je zaustavila upotrebu ove vakcine na 14 dana.\nDržavna kancelarija za sigurnost zdravstvene zaštite (BASG) primila je dva izveštaja koja se povezuju s vakcinom iz iste AstraZenekine serije, a pacijenti su ga dobili u klinici u gradu Zvetlu u pokrajini Donjoj Austriji, navodi se u saopštenju.\nPrema izveštaju, jedna 49-godišnjakinja je umrla od posledica teškog poremećaja koagulacije krvi, a kod 35-godišnjakinje se razvila plućna embolija, ali ona se oporavlja.\n“Trenutno nema dokaza o uzročno-posledičnoj vezi pomenutih stanja s vakcinom i vakcinacijom“, navodi se u saopštenju BASG.\nSmrtni slučajevi u Južnoj Koreji\nVlasti Južne Koreje saopštile su početkom marta da istražuju smrt dve osobe koje su imale hronična oboljenja, nakon medijskih izveštaja da su preminule u roku od nekoliko dana od kada su primile vakcinu protiv kovid-19 Astrazeneke.\nPrebačen je u utorak u veću bolnicu, ali je nakon toga preminuo pošto je imao simptome trovanja krvi i upale pluća. Druga osoba u 50-im godinama sa srčanim poremećajem i dijabetesom, preminula je nakon višestrukih srčanih udara, dan nakon što je primila vakcinu.\nOglasila se i EMA\nU Evropi je jednoj osobi dijagnostikovan višestruki krvni ugrušak i umrla je 10 dana nakon vakcinacije, saopštila je u sredu Evropska agencija za lekove. Drugi je imao ugrušak u plućima i hospalizovan je.\nEMA je zabeležila još dva slučaja tromboze kod ljudi koji su primili vakcine.\n“Trenutno nema naznaka da je vakcinacija prouzrokovala ova stanja, koja nisu navedena kao negativni efekti kod ove vakcine”, dodala je EMA i istakla da je pokrenula istragu.\nŠta znamo o vakcini AstraZeneka?\nOva vakcina je jedna od retkih vacina protiv koronavirusa koje su odobrene u EU.\nEvropska agencija za lekove (EMA) odobrila je u EU krajem januara upotrebu vakcine farmaceutske firme AstraZeneka i univerziteta Oksford protiv kovida-19, za sve osobe stare 18 godina i više, navodeći da je vakcina jednako prikladna i za starije osobe.\nBBC piše da jedna doza ove vakcine ima visoku zaštitu i da za više od 80 odsto smanjuje šansu da se neko razboli i zatraži bolničku pomoć.\nOna poreklo vuče istovremeno iz smrtonosne epidemije ebole i šmrcavog nosa šimpanze. Modifikovano je tako da više liči na koronavirus – iako ne može da izazove bolest. Jednom dozom, on uči imuni sistem tela kako da se bori protiv pravog virusa, ako treba. Vakcina može da se čuva u normalnom frižideru i laka je za distribuciju.\nOdobrila ju je Velika Britanija, pa Evropska agencija za lekove tako je mogla da se koristi u zemljama EU.\nAstraZenekine vakcine su odobrili i Vijetnam, Argentina, Bangladeš, Brazil, Dominikanska Republika, El Salvador, Indija, Malezija, Meksiko, Nepal, Pakistan, Filipini, Šri Lanka, Tajvan, Australija, Kanada, Južna Koreja…\nUgovor EU sa AstraZenekom i spor\nEvropska unija objavila je krajem januara redigovani ugovor o vakcinama protiv KOVID-19 koji su 27. avgusta potpisali sa britansko-švedskom kompanijom AstraZeneka koja vakcinu razvija u saradnji sa Univerzitetom Oksford.\nAstraZeneka i EU potpisali su ugovor o isporuci 400 miliona doza vakcina, no ova farmaceutska kompanija je neočekivano najavila smanjenje broja doza za isporuku, navodeći probleme sa proizvodnjom.\nBritansko-švedska firma je neočekivano najavila da će smanjiti dostavu vakcina za Uniju, navodeći probleme sa proizvodnjom u belgijskoj fabrici. EU zvaničnici rekli su da to znači smanjenje od 60 odsto odnosno na 31 milion doza u periodu do kraja marta.\nKako navodi Rojters, EU zvaničnik koji je direktno uključen u pregovore sa kompanijom rekao je da je AstraZeneka kasnije ponudila povećanje isporuke na 39 miliona doza u prvom tromesečju, što EU smatra nedovoljnim.\nItalija blokirala izvoz AstraZenekinih vakcina u Australiju\nSprečavanje isporuke 250.000 vakcina firme AstraZeneka iz EU za Australiju prvi je slučaj primene sistema kontrole izvoza vakcina koji je Unija uvela pre više od mesec dana. Izvoz u Australiju je zabranjen na zahtev Italije zbog nestašice vakcina u EU.\nEU će tražiti od SAD dozvole za izvoz vakcina AstraZeneke\nEvropska unija zatražiće od Sjedinjenih Država da dozvole izvoz vakcina AstraZeneke kako bi nadomestila vlastite nedostatke u snabdevanju, objavio je u subotu Fajnenšal Tajms (FT).\nOsim isporuke velikog broja doza, EU želi da Vašington osigura slobodan protok glavnih sastojaka vakcina potrebnih za proizvodnju u Evropi, navedeno je u izveštaju FT-a.\n“Verujemo da možemo da sarađujemo sa SAD-om kako bismo osigurali (…) da ugovorne obaveze proizvođača vakcina prema Evropi budu u potpunosti ispoštovane”, citirao je FT Evropsku komisiju.\nNemačka planira da poveća upotrebu vakcine AstraZeneke pošto su vlasti odobrile da može da se daje i starijima od 65 godina.\nStotine hiljada doza te vakcine nedeljama “skupljaju prašinu“ zbog razmatranja ko može da je dobije i sumnjičavosti među onima koji su imali uslova da je dobiju.\nPo Evropskom centru za prevenciju i kontrolu bolesti, Nemačka je dobila 2,1 milion doza vakcine AstraZeneka, a upotrebila je samo 721.000.\nNije ili jeste i za starije od 65 godina?\nBritanska farmaceutska kompanija AstraZeneka odbacila je pisanja medija da vakcina koju je ta laboratorija proizvela protiv koronavirusa nije efikasna za ljude starije od 65 godina.\n“Tvrdnje u člancima da je efikasnost vakcine AstraZeneka/Oksford samo osam odsto efikasna kod odraslih starijih od 65 godina potpuno su netačne”, rekao je portparol AstraZeneke agenciji Frans Pres.\nListovi Bild i Handelsblatt pisali su da nemačka vlada sumnja u efikasnost vakcine kompanije AstraZeneka, razvijene u saradnji sa Univerzitetom u Oksfordu, kod starijih od 65 godina.\nSZO je još u februaru preporučio AstraZeneku i za starije od od 65 godine i za nove sojeve koronavirusa.\n„Vakcinu AstraZeneke mogu da koriste osobe iznad 65 godina“, saopštio je u odbor stručnjaka zavakcine Svetske zdravstvene organizacije (SZO).\nU željno iščekivanim preporukama, Strateška savetodavna grupa stručnjaka SZO za imunizaciju (SAGE) tu vakcinu preporučuje za upotrebu i u zemljama sa prisutnim sojevima virusa SARS-CoV-2.\nItalija, Švedska, Nemačka, Francuska i Danska su nakon prvobitne uzdržanosti prema vakcini AstraZeneke kada je starija populacija u pitanju, odobrile upotrebu ove vakcine protiv koronavirusa i za starije od 65 godina.\nAstrazenekaepidemijaeuevropska agencija za lekoveEvropska unijakoronakoronavirusOksford / Astrazenekapandemijasmrtni slučajvakcinaVelika Britanijazabrana


Karl Stefanović, australijski tv novinar srpskog porekla veruje da je kraljica mogla da izbegne svađu sa princom Harijem i Megan Markl jednim jednostavnim gestom.\nVoditelj emisije "Tudej" (45) uveren je da su vojvoda i vojvotkinja od Saseksa javno objavili nameru da odustanu od "viših" kraljevskih dužnosti kao odgovor na gest kraljice da tokokm njenog Božićnog obraćanja nema njihove slike.\n- Sve bi se moglo rešiti toliko lakše da je kraljica imala njihovi sliku iza sebe - rekao je Karl gledaocima u ponedeljak.\nTokom kraljičinog Božićnog govora prošlog meseca, gledaoci nisu mogli da ne primete odsustvo Harija i Megan među porodičnim portretima.\nPored nje, tokom govora, bile su slike kralja Džordža VI, princa Čarlsa i Kamile, vojvotkinje od Kornvola, kao i porodični snimak Kembridža.\nProšle nedelje, Saseksi su najavili da odustaju od "viših" kraljevskih dužnosti i da planiraju da žive između Velike Britanije i Severne Amerike.\nNjihova odluka da se distanciraju od kraljevske porodice nazvana je Megzit.


Nagradjeni učenici i mentori na konkursu 'Programiraj svoj uspeh', za projektnu nastavu informatike\nBeta 9. jula 2021. 14:20\nUčenicima 7. i 8. razreda osnovnih škola i njihovim nastavnicima-mentorima uručene su danas nagrade na konkursu „Programiraj svoj uspeh“, za najbolje primere projektne nastave informatike i računarstva u prošloj školskoj godini.\nPrvo mesto u kategoriji informaciono-komunikacionih tehnologija i digitalne pismenosti za 7. razrede pripalo je timu učenika OŠ „Vojislav Voka Savić“ iz Lazarevca, drugo mesto OŠ „Uroš Predić“, Orlovat, treće djacima OŠ „Jošanička Banja“, iz istoimenog mesta.\nKada je reč o kategoriji Računarstvo, prvo mesto osvojili su sedmaci OŠ „Djura Jakšić“ iz Rakovice, drugo mesto pripalo je učenicima OŠ „Petar Leković“ iz Požege, a treće djacima OŠ „Matija Gubec“ iz Tavankuta.\nTim osmaka OŠ „Mihajlo Pupin“ iz Veternika osvojio je prvo mesto u kategoriji IKT i Digitalna pismenost.\nDrugo mesto pripalo je djacima OŠ „Vuk Karadžić“, Sočanica, a treće djacima OŠ „Hristo Botev“ iz Dimitrovgrada.\nU kategoriji Računarstvo, prvo mesto osvojili su osmaci OŠ „Matija Gubec“ iz Tavankuta, drugo OŠ „Partizanski dom“, Donji Bučumet, a treće učenici OŠ „Jastrebački partizani“ iz Merošine.\nNa dodeli nagrada u Privrednoj komori Srbije (PKS), predsedik PKS Marko Čadež izjavio je da broj zaposlenih u IT industriji raste geometrijskom progresijom, od 20.000 pre pet godina do 40.000 danas, i oko 80.000 u celom IKT sektoru.\n„Godišnji rast izvoza IT usluga je 26 odsto, dok je vrednost izvoza softvera godišnje 1,6 milijardi evra“, naveo je Čadež.\nČadež je istakao da su mladi iz Srbije zahvaljujući znanju iz informatike mnogo pre svojih vršnjaka u svetu zakoračili u budućnost.\nPremijerka Ana Brnabić istakla je da će do 2023. godine biti završena kompletna digitalizacija u svim školama u Srbiji i da se svake godine 1.000 novih učenika upisuje u specijalizovana IT odeljenja, kao i da je u proteklih pet godina dupliran broj zaposlenih u IKT sektoru.\nDirektor Fondacije „Petlja“ Nebojša Vasiljević kazao je da će Srbiji u narednim godinama biti potrebni stručnjaci u svim oblastima i da su učenici zahvaljujući časovima informatike i programiranja stekli veštine koje će im značiti u daljem školovanju i karijeri.\nPKS i Fondacija „Petlja“, u saradnji sa Ministarstvom prosvete, nauke i tehnološkog razvoja, raspisali su u maju konkurs „Programiraj svoj uspeh“ kako bi se obeležio završetak školovanja prve generacije digitalno pismenih djaka koji su imali obavezan predmet informatika i računarstvo od petog do osmog razreda.


Postovani, Molim Vas odgovorite mi da li sudija ima prava da poziva svedoke putem telefona u istrazi i da li sam u obavezi da se odazovem ukoliko mi nije stigao sudski poziv?\nsudija može u istražnom postupku da telefonom poziva svedoka radi davanja iskaza. Ukoliko sudiji nije poznata adresa svedoka (jer je u međuvremenu promenjena ili onaj ko Vas je imenovao za svedoka nema vašu adresu da da sudiji) da bi uputio pismeni poziv, on može ako mu je poznat broj telefona lica koje treba da da iskaz da ovo lice pozove telefonom i obavesti ga o mestu i vremenu u kome treba da se javi radi davanja svog iskaza u svojstvu svedoka.\nKao svedoci pozivaju se lica za koja je verovatno da će moći da daju obaveštenja o krivičnom delu i učiniocu i o drugim važnim okolnostima.\nSvako lice koje se kao svedok poziva dužno je da se odazove pozivu, a ako ne postoje određene okolnosti zbog kojih može biti oslobođeno dužnosti svedočenja (srodstvo sa okrivljenim, živi u bračnoj zajednici itd.), dužno je i da svedoči.\nPozivanje svedoka vrši se po pravilu dostavljanjem pismenog poziva, u kome će se navesti ime i prezime i zanimanje pozvanog, vreme i mesto dolaska, krivični predmet po kome se poziva, naznačenje da se poziva kao svedok i upozorenje o posledicama neopravdanog izostanka.\nSvedok koji je prilikom ranijeg saslušanja (pre svega u policiji ili javnom tužilaštvu) potvrdio da poseduje tehničke mogućnosti za takvo pozivanje, može se pozivati i elektronskom poštom ili drugim elektronskim prenosiocem poruka, pod uslovom da je takvim načinom pozivanja moguće da se sudu koji svedoka poziva, obezbedi podatak da je svedok primio takav poziv.


Grčka na licitaciji? - Sputnjik Srbija\n22:29 02 Mart 2021\nGrčka na licitaciji?\n19:54 21.07.2015 (osveženo 16:19 05.10.2015) Preuzmite kraći link\nAko grčka Vlada bude opterećena time da što pre dođe do cilja od 50 milijardi, može da se desi da proda nešto što vredi mnogo više, upozorava savetnik ministra za evropske integracije i vanredni profesor fakulteta u Luvenu Vladimir Krulj.\nSporazumom Grčke i zemalja evrozone Vlada u Atini obavezala se da će osnovati Fond za privatizaciju, kako bi prodajom državnih nekretnina obezbidila 50 milijardi evra namenjenih refinansiranju banaka, otplati državnog duga i investicionim projektima.\nIako spisak nekretnina namenjenih prodaji još nije zvanično utvrđen i očekuje se da će biti deo budućih pregovora Atine i poverilaca o trećem paketu pomoći vrednom više od 80 milijardi evra, nemački mediji predlažu Grcima spisak potencijalnih nekretnina za prodaju, koji uključuje plaže, marine, stadione, aerodrome i luke Pirej i Solun.\nVladimir Krulj, savetnik ministra za evropske integracije i vanredni profesor fakulteta u Luvenu za Sputnjik kaže da je daleko važnije pitanje kako će se Fond za privatizaciju kreirati i kako će funkcionisati, nego licitiranje na temu šta će biti ponuđeno na prodaju. Naš sagovornik objašnjava da je neophodno da Grci ustanove sistem koji bi mogao tačno da meri maksimalnu cenu po kojoj će državne nekretnine biti prodavane, kako bi se novac namenjen Fondu prikupio na racionalan način.\nGrčka počela sa otplatom duga\n„Ako grčka Vlada bude opterećena time da što pre dođe do cilja od 50 milijardi, može da se desi da proda nešto što vredi, na primer 60 ili 90 milijardi. Praktično, na taj način daje više nego što bi trebalo, a ne treba zaboraviti ni da je ovaj Fond mali, imajući u vidu celokupan grčki dug i obaveze koje nastaju“, kaže Krulj.\nTakođe, posebno se mora voditi računa o tome šta se prodaje i po kom redosledu. Najlakše je prodati ono što je najatraktivnije i to je problem, ističe naš sagovornik.\n„Prodajom najjatraktivnije imovine gubi se ono što je najveći potencijal za rast grčke ekonomije i lišava mogućnosti za razvoj koji predstavlja ključni deo uspeha, ne samo trećeg paketa pomoći, već održivosti grčke ekonomije u budućnosti. Brza prodaja onoga što najviše vredi sasvim sigurno nećete doprineti ekonomskom prosperitetu zemlje“, ističe Krulj.\n© Flickr / Nikos Patsiouris\nGrčka Vlada rasprodaje ostrva\nOn dodaje da bi, sa druge strane, imovina za koju se pretpostavlja da bi mogla da uđe u proces privatizacije, kao što su luke Pirej i Solun, a za koje već postoje interesenti, mogle da u infrastukturnom smislu doprinesu oporavku Grčke.\nProfesor Krulj smatra da je izuzetno važno i transparentno upravljanje Fondom i da sistem obračuna mora biti onaj koji priznaju računovodstveni standardi, što do sada nije bio slučaj.\n„Grci su prikazivali rezultate koji su često bili drugačiji od onoga što je predstavljala konkretna situacija na tržištu, pa nije čudo da dobar deo njihovih problema dolazi baš iz tog manjka transparetnosti“, upozorava naš sagovornik.\nKrulj smatra da je izuzetno važno kome će imovina biti prodata, jer prodaja kupcima sa lošom reputacijom bi mogla da navuče taman oblak nad čitav proces, a to je u ovom trenutku najmanje potrebno ne samo Grčkoj, već ni onima koji sa njima pregovaraju o paketu pomoći.\nGrčka kriza neće uticati na BRIKS\nCipras: Grčka korišćena za eksperiment\ndužnička kriza, ekonomnija, program pomoći, prodaja, dug, privatizacija, Vladimir Krulj, Grčka


"Dobro ćemo da razmislimo o novom savezu sa G17 plus"\nBEOGRAD - Sasvim sigurno je Demokratska stranka imala rešenje za situaciju da je G17 plus posle razrešenja Mlađana Dinkića napustila Vladu i prešla u opoziciju. Uoči razrešenja ministra za ekonomiju situacija je bila takva da Vlada nije funkcionisala jedinstveno i dolazilo je, ne samo do različitih odluka, već i različitih mišljenja u pojedinim pitanjima.\nTo je nešto što apsolutno kompromituje kvalitet Vlade i to se više, sasvim sigurno, nije moglo tolerisati. Zato je došlo do reza, a videćemo da li su iz njega izvučene pouke - kaže u razgovoru za “Blic” Dragoljub Mićunović, poslanik i predsednik Političkog saveta DS.\nMićunović dodaje da je neophopdno da u funkcionisanju nove, rekonstruisane vlade i parlament da podršku Vladi da svako "soliranje" pojedinih ministara i stranaka bude odmah oštro sankcionisano.\nJesu li rekonstrukcijom otklonjene nesuglasice koje su postojale unutar vladajuće koalicije i jesu li smanjeni ucenjivački kapaciteti?\n- Treba biti vrlo oprezan jer imam utisak da neke ambicije koje su pojedini koalicioni partneri imali, oni i dalje zadržavaju. Važno je da se cela koalicija postavi na mnogo zdravijim osnovama, da nije u pitanju samo slovo koalicionog sporazuma po kojem se preuzimaju odgovornosti, već da postoji i duh koalicije. To znači da mora da postoji jedinstvo, debata i glasanje, a da odluke budu vladine, a ne pojedinih stranaka, i pogotovo ne pojedinih ministara.


Komunalna policija prima donacije i od onih koje bi trebalo da kontroliše | Insajder\nIstraživanje u toku: KOMUNALNA POLICIJA\nKomunalna policija prima donacije i od onih koje bi trebalo da kontroliše\nKomunalnoj policiji u Beogradu privatne firme su od 2013. donirale računarsku opremu, kamere i dva skutera, pokazuju podaci koje je po Zakonu o dostupnosti informacija dobio insajder.net. Jednu donaciju, su međutim, u prvom odgovoru prevideli, kako nam je rečeno, nenamernom greškom.\nRadi se o donaciji 50 tablet računara koje je Komunalnoj policiji donirala kompanija Moj kiosk.\nInsajder.net je na osnovu saznanja da komunalni policajci koriste tablet računare s nalepnicama Moj kiosk, a pozivajući se na Zakon o pristupu informacijama od javnog značaja, 13. juna tražio od Komunalne policije spisak svih donacija koje je ova gradska služba primila od osnivanja do danas.\nU odgovoru koji smo dobili, na spisku donacija nije se nalazila stavka o tablet računarima, zbog čega smo istog dana uputili dodatni zahtev s pitanjima da li je Komunalna policija od firme Moj kiosk dobila tablet računare i ako jeste zašto nam ta informacija nije dostavljena u odgovoru na prethodni zahtev.\nTek nakon toga, Komunalna policija je potvrdila da je po ovlašćenju gradonačelnika 10. februara prošle godine potpisala ugovor s preduzećem Štampa sistem i dobila donaciju od 50 tablet računara zajedno sa zaštitnim futrolama. Odgovoreno nam je da pojedini tableti imali nalepnice Moj kiosk, ali da su one odmah uklonjene.\nKako se u odgovoru navodi, tu informaciju nam nisu ranije dostavili jer je napravljen nenameran previd prilikom obrade prikupljenih podataka i da nam se zahvaljuju na ukazanom propustu.\nInsajder.net uputio je dopis i kompaniji Štampa sistem, u čijem sastavu je i Moj kiosk, s pitanjima koji je bio povod donacije i da li je do sklapanja ugovora s ovom gradskom službom došlo na njihovu ili inicijativu Komunalne policije. Iz ove kompanije zahvalili su nam se na intersovanju za njihovo poslovanje, ali su dodali da ćemo odgovore na pitanja moći da dobijemo tek 26. avgusta, zbog godišnjih odmora.\nU nadležnosti Komunalne policije je, između ostalog, da kontroliše trafike na teritoriji Beograda. Inače, odlukom o Komunalnoj policiji, a koja bliže određuje poslove i ovlašćenja, navodi se da je zadatak ove gradske službe, između ostalog, “zaštita površina javnih namena od bespravnog zauzeća i oštećivanja (postavljanjem privremenih montažnih objekata i slično).\nKomunalna policija dužna je i da kontroliše poštovanje odluke o postavljanju tezgi i drugih pokretnih objekata na teritoriji Grada Beograda, koja propisuje i broj frižidera za sladolede i rashladnih vitrina koje kiosci mogu koristiti.\nOni koji bi trebalo da kontrolišu objekte na javnim površinima su od jedne od kompanija koja ima najviše takvih objekata u Beogradu dobili donaciju.\nOvo je moguće jer Zakon o donacijama i humanitarnoj pomoći dozvoljava da privatne firme doniraju državne organe, ne izuzimajući i one čiji je zadatak kontrolisanje rada tih firmi.\nTakvim zakonskim rešenjem praktično je legalizovan jedan vid prikrivene korupcije, o čemu je Insajder.net već pisao nakon saznanja da je kompanija Jura donirala automobile Inspekciji rada.\nNakon izveštavanja Insajdera o ovom slučaju, Agencija za borbu protiv korupcije pokrenula je inicijativu za dopunu Zakona o donacijama i humanitarnoj pomoći.\n27. septembar 2016\nSporne kamere Komunalne policije takođe donacija privatne firme\nKamere koje pripadnici beogradske Komunalne policije poseduju donacija su privatne firme ovoj gradskoj službi, pokazuje istraživanje Insajder.neta.\n25. septembar 2016\nKomunalna policija bez adekvatne kontrole\nŠest godina od formiranja Komunalne policije u Beogradu i dalje se dovodi u pitanje zakonitost pojedinih ovlašćenja i metoda rada ove gradske službe.\n1. septembar 2016\n(Ne)komunikacija s Komunalnom policijom (VIDEO)\nUprkos brojnim propustima u radu Komunalne policije koje je Insajder objavio i uprkos brojnim pozivima i zvaničnim dopisima ovoj gradskoj službi, naš zahtev za snimanje intervjua s načelnikom ove gradske službe Nikolom Ristićem ostao je bez odgovora.\nMoj kiosk za Insajder: Donacija Komunalnoj policiji doprinos borbi protiv sive ekonomije\nKompanija Moj kiosk u odgovoru Insajder.netu navodi da je to privatno preduzeće Komunalnoj policiji doniralo tablet računare na sopstvenu inicijativu, a da bi tako doprinelo efikasnijem radu ove gradske službe i borbi protiv sive ekonomije.\nĆutanje načelnika Komunalne policije (VIDEO)\nUprkos brojnim nezakonitostima i nelogičnostima koje je Insajder otkrio u radu Komunalne policije Grada Beograda, naš zahtev za intervju s načelnikom ove gradske službe ostao je bez odgovora.\nKomunalna policija koristi zabranjene palice\nKomunalni policajci u Beogradu koriste palice od metala, iako je važećim propisima striktno predviđeno da službena palica mora biti izrađena od gume, pokazuje istraživanje Insajder.neta.\nGradonačelnik kontroliše donacije Komunalnoj policiji?\nNa osnovu istraživanja Insajdera postavlja se pitanje da li gradonačelnik daje odobrenja za donacije Komunalnoj policiji. Ako daje odobrenje, njegova odgovornost je veća zato što je u prilici da spreči zaključenje ugovora, kaže Nemanja Nenadović programski direktor Transperantnosti Srbija.\nKomunalna policija - za pet godina 439 pritužbi, samo četiri otkaza\nOd 2012. do sredine jula ove godine, građani Beograda podneli su 439 pritužbi na rad komunalnih policajaca.\nInsajder u izgradnji: Komunalna policija\nZbog učestalih incidenata s komunalnom policijom počeli smo istraživanje rada ove gradske službe. Ovo je jedna od tema kojom se bavimo u rubrici „Insajder u izgradnji“.\nKomunalci nose kamere kad su na dužnosti, ali snimke selektivno objavljuju\nIako se u Beogradu desilo niz incidenata između nelegalnih prodavaca i Komunalne policije, juče su na svojoj Fejsbuk stranici prvi put objavili snimak privođenja prodavačice lubenica na Karaburmi.\nSto ljudi na protestu protiv Komunalne policije (FOTO)\nOko 100 ljudi na protestu u Makenzijevoj ulici, ispred zgrade Komunalne policije, zatražilo je ukidanje ove gradske službe.\nKako su se povećavale nadležnosti Komunalne policije\nDok se u javnosti čini da Komunalna policija uglavnom samo kontroliše vozne isprave u javnom prevozu, ili rasteruje nelegalne ulične prodavce, Komunalna policija ima dugačak spisak svojih zaduženja.\nKamere nisu radile u vreme incidenta na Vidikovcu\nInsajder.net zatražio je od Gradskih pijaca snimak incidenta na Vidikovcu,ali kako nam je objašnjeno snimak ne postoji, jer „kamere nisu radile i deset dana pre incidenta“.\n100 dana bez odgovora o disciplinskim postupcima protiv komunalaca\nViše od 100 dana Komunalna policija ne odgovara na pitanja novinara Insajder.net-a u vezi sa pokrenutim disciplinskim postupcima protiv komunalnih policajaca, iako u Zakonu o glavnom gradu jasno piše da su organi grada dužni da obaveštavaju javnost o svom radu.\nSuspenzija komunalnih policajaca zbog incidenta na Vidikovcu\nNakon sprovedene interne kontrole utvrđene su nepravilnosti u radu dvojice komunalnih policajaca na Vidikovačkoj pijaci, saopšteno je iz gradske uprave.\nMilosavljević: Tražili su i vatreno oružje\nJedan od pisaca zakona o komunalnoj policiji, Bogoljub Milosavljević, kaže da su komunalni policajci iz Begrada i Novog Sada govorili da ,ako nemaju vatreno oružje, biće predmet napada nasilnika.\nIncidenti u kojima je učestvovala Komunalna policija\nFizički obračuni sa građanima zbog nelegalne ulične prodaje ili neposedovanja BusPlus karti, privođenje aktivista, sprečavanje novinarskih ekipa da obavljaju svoj posao - samo su neki od slučajeva posle kojih je javno postavljeno pitanje da li se sila koristi prekomerno, pa i onda kada to nije "apsolutno nužno".\nZadaci komunalne policije\nZadaci su joj da se stara i kontroliše više oblasti kao što su snabdevnje vodom, javna čistoća, javni prevoz, deponovanje otpada, parkiranje, protivpožarna zaštite, zaštita od buke, kontrole održavanja pijaca, grobalja, parkova, zelenih površina, otkrivanja i sprečavanja bespravne gradnje, kontrole održavanja komunalne zoohigijene i slično.\nLubenice problem, a nelegalna gradnja, održavanje zoohigijene, smeće na ulicama…?\nNadležnosti Komunalne policije su brojne, ali se u javnosti stiče utisak da su najprisutniji kada kažnjavaju u gradskim prevozima ili za nepropisno parkiranje, dok su brojni komunalni problemi nerešeni poput bespravne gradnje, nagomilanog smeća ili kontrole održavanja komunalne zoohigijene.\nKomunalna policija: Zaštićeni od ogovornosti?\nZa oko šest godina postojanja komunalne policije, bar jednom mesečno dogodi se incident čiji su oni učesnici.\nKomunalna policija: Insajder u izgradnji\nVeliki broj incidenata, nadležnosti, ovlašćenja i eventualna prekoračenja tih ovlašćenja, ishodi istraga, sistem kontrole su samo neke od tema kojima će se se Insajder baviti u narednom periodu.


25. Podgorički maraton:Prijavljeno 675 takmičara iz 40 država – Glavni Grad Podgorica\n25. Podgorički maraton:Prijavljeno 675 takmičara iz 40 država\nZa 25. Podgorčki maraton koji se održava 28. oktobra, do sad su prijavljeni učesnici iz do sada rekordnih 40 država sa preko 675 takmičara, istaknuto je danas na pres konferenciji Direkcije ove manifestacije.\n“Ukupan nagradni fond za ostvarene plasmane iznosi 19.705 eura, uz mogućnost isplate nagrade za istrčane rekorde. Za trku u maratonu predviđeno je ukupno 13 kategorija (muškarci, žene, pripadnici vojske i policije), kao i posebna kategorija Diplomatska trka u polumaratonu za diplomatske i konzularne predstavnike akreditovane u Crnoj Gori. Želimo da ove godine budu što masovnije Trke zadovoljstva na 5 i 8 km, gdje posebno želimo da apelujemo da se prijavi što više učesnika iz Podgorice i čitave Crne Gore, što će u konačnom zbiru podići maosvnost kompletne manifestacije na još veći nivo.”, saopštio je direktor Direkcije Vladimir Tomović.\n„Postignuti rezultati na Podgoričkom maratonu ove godine takmičarima će omogućiti dostizanje norme za učešće na Svjetskom prvenstvu u Kataru 2019. godine“ istakao je Tomović.\n“Posebno želim da istaknem potvrđeno učešće Draga Kneževića iz Beograda i Draga Boroja iz Futoga koji će se 25. put pojaviti na maratonu Pofgovri, a takođe Veselin Petrušić iz Nikšića trčaće 20. put” rekao je Tomović.\nOn je izrazio uvjerenje da će predstavnici Direkcije uložiti dodatne napore da ova manifestacija bude organizovana na najvišem nivou, i naglasio da je obaveza Direkcije i svih koji su uključeni u organizacijuda da zajedno učinimo sve da 25 Podgorički maratan bude bolji od prethodnog”, zaključio je Tomović.\nGeneralni sekretar Atletskog saveza Crne Gore Milan Madžgalj je naglasiuo da je 25. Podgoricčki maraton izuzetan sportski događaj koji treba da popularizuje masovno trčanje i promoviše zdrave stilove života. On je najavio učešće petorstruke pobjednice Podgoričkog maratona Olivere Jevtić, prošlogodišnjeseg pobjednika Abel Kibetropa, kao i naše najpoznatije atletičarke Slađane Perunović, pobjednice Podgoričkog maratona 2015. godine, koja će se boriti da ispuni normu za Svjesko prvenstvo u Dohi u Kataru.\nOrganizacija kompletne manifestacije održava sa startom i ciljom na Trgu Nezavisnosti – gdje startuju maratonci, a iza nijh, po šemi staze, učesnici u trci zadovoljstva na 5 i 8 km. Start polumaratona je u Danilovgradu. U okviru manifestacije održaće se i prvenstvo Crne Gore u maratonu i polumaratonu za muškarce i žene. Manifestacija se realizuje u tehničkoj organizaciji Atletskog saveza Crne Gore i Atletskog trkačkog kluba „Podgorički maraton“.\nPoslednji rok za prijavljivanje je 26. oktobar 2018. godine do 24:00 časa, kada će se obaviti zaključivanje startne liste i kada se očekuje dolazak prvih maratonaca u Crnu Goru. I ove godine biće pripremljen bogat kulturno-zabavni program u organizaciji javne ustanove „Dječiji savez Podgorica“ kao i nagradna igra za gledaoce.\nGradonačelnik obilazi radove u Zagoriču Sadnja maslina između zgrade Opštine Golubovci i Doma zdravlja